بەبۆنەی ٢٥ی گەلاوێژ ٧٥ــەمین ساڵڕۆژی دامەزراندنی حیزبی دێموکراتی کوردستانی ئێران "پارتی لیبڕاڵ دێموکراتی کوردستان" پەیامی پیرۆزبایی بۆ حیزبی دێموکرات نارد.\nبۆ بەڕێز: ڕێبەرایەتی حیزبی دێموکراتی کوردستانی ئێران\nلەگەڵ سڵاو و ڕێزێکی شۆڕشگێڕانە\nبەبۆنەی ٧٥ ــەمین ساڵیادی دامەزراندنی حیزبی دێموکراتی کوردستان گەرمترین پیرۆزبایی خۆمان ئاراستەی دەفتەری سیاسی و کۆمیتەی ناوەندیی و هەموو ئەندامان ولایەنگرانی حیزبی دێموکراتی کوردستان دەکەین.\nحیزبی دێموکراتی کوردستانی ئیران وەک یەکەمین حیزبی سیاسی کە ٧٥ ساڵ پێش ئیستا پێی نایە ناو گۆڕەپانی خەباتی ڕزگاریخواز و نەتەوەیی و لەپێناو گەیشتن بە مافە نەتەوایەتییەکانی گەلەکەمان مێژوویەکی پڕلە سەروەریی لە مێژووی خەباتی سیاسی خۆیدا تۆماری کردووە و لەو ماوەیەشدا بە دەیان ڕۆڵەی گەلەکەمان بۆ پاراستی سەروەری و پاراستنی گەلە و خاک و نیشتمان گیانی پاکیان کردووەتە قوربانی.\nلە قۆناغێکی هەستیار و چارەنووسساز داین پێویستە گلەیی و گازەندەکای و ناکۆکییەکان وەلا بنێین بە یەکگرتوویی و یەکدەنگییەوە بێینە مەیدانەوە کە زیاترلە هەموو کات گەلەکەمان پێویستیی بە یەکڕێزی و یەکدەنگی هەیە هیوادارین هەموو لایەنەکان بە هەستی بەرپرسیاریەتی بە یەکگرتوویی و یەکدەنگی کار بۆ گەیشتنی بە مافە ڕەواکانی گەلەکەمان بکەین کە ویستی گەلەکەمانە و ٢٥ی گەلاوێژ جێژنی یەکگرتووی حیزبی دێموکرات کوردستانی ئێران و ڕەمزی سەرکەوتمانە بێت.\nجارێکی دیکەش بە ناوی ئەنجومەنی سەرکردایەتی پارتی لیبڕاڵ دێموکراتی کوردستانەوە گەرمترین پیرۆزبایی خۆمان بە بۆنەی ٧٥ــەمین ساڵیادی دامەزراندنی حیزبی دێموکراتی کوردستانی ئیران ئاراستەی ڕێبەرایەتی و پێشمەرگە و هەموو ئەندامان ول ایەنگرانی حیزبی دێموکراتی کوردستانی ئیران دەکەین.\nچوارشەممه ١٥ی گەلاوێژ ٢٧٢٠


13/08/2020 1266 جار خوێندراوه‌ته‌وه\nحكومەتی هەرێمی كوردستان لەڕێگای نوێنەرایەتییەكەی لەبەغدا جارێكی تر هەڵوێستی خۆی دووپاتكردووەتەوە بەوەی ئامادەیە سەرجەم كێشە هەڵپەسێردراوەكانی لەگەڵ حكووەتی ناوەندی چارەسەر بكات.\nبەگوێرەی بەیاننامەیەك، كە لە نوێنەرایەتی حكومەتی هەرێمی كوردستان لە بەغدا دەرچووە، فارس عیسا نوێنەری حكوومەتی هەرێم لەبەغدا لەگەڵ حەمید نەعیم ئەلغەزی ئەمینداری گشتی ئەنجوومەنی نوەزیرانی عێراق كۆبووەتەوە و تێیدا گفتوگۆیان لەبارەی دۆخی دارایی عێراق و هەرێمی كوردستان و بڵاوبوونەوەی ڤایرۆسی كۆڕۆنا كردووە.\nلەبەشێكی تری بەیەننامەكەدا هاتووە، هەردوولا جەختیان لە هاوكاری و هەماهەنگی هاوبەش كردووەتەوە و لەدیدارەكەدا نوێنەری حكومەتی هەرێم جارێكی تر هەڵوێستی حكومەتی هەرێمی دووپاتكردووەتەوە بەوەی ئامادەیە سەرجەم كێشە هەڵپەسێردراوەكانی لەگەڵ حكومەتی ناوەندی چارەسەر بكات .\nبەیاننامەكە لەنوێنەریەتی حكومەتی هەرێمی كوردستانی گواستووەتەوە، كە وتویەتی نابێت موچە و قووتی فەرمانبەرانی هەرێم تێكەڵ بە كێشە و ململانی سیاسییەكان بكرێت و دەبێت حكومەتی ناوەندی ئەو بابەتە چارەسەر بكات.\nسەبارەت بە ناكۆكی و پرسە هەڵواسراوەكانی نێوان هەرێم و بەغدا، فارس عیسا رایگەیاندووە، حكومەتی هەرێمی كوردستان ئامادەیی خۆی دەربڕیوە بۆ ئەوەی كێشەكانیان لەگەڵ بەغدا بەپێی دەستوور چارەسەر بكەن .\nوابڕیارە بەمنزیكانە شاندی حكومەتی هەرێمی كوردستان بەمەبەستی دەستپێكردنەوەی دانوستانەكانی تایبەت دۆسیەی نەوت‌و موچە و پشكی هەرێم لە بوجەی گشتی فیدراڵی، سەردانی بەغدا بكاتەوە .\nوەرگێران : ئاكۆ ئاڵی


تایبەتمەندی و نرخی مۆبایلی OnePlus 6 (نوێکراوەتەوە) – کەی ئای تی ئێن\nهەواڵ 16, ئایار 2018\nکۆمپانیای وەن پڵەس لە بەرواری 16/5/2018ـدا مۆبایلە خێرا و ناوازەکەی ڕاگەیاند ئەویش OnePlus 6ـە و لە ئێستادا مۆبایلەکە بەردەستە لە بازاڕەکانی کوردستان و جیهاندا، مۆبایلەکە لە جۆری ئاست بەرزە و توانایەکی ئێجگار بەرزی هەیە لە کارپێکردن و خێرا کردنەوەی یاری و ئەپەکان هەروەها خاوەنی ڕوونمایەکی گەورەیە لەگەڵ بوونی نۆچێک لە بەشی سەرەوەی و لەوانەش گرنگتر کاردەکات بە نوێترین پڕۆسێسەری کۆمپانیای کوالکۆم ئەویش Snapdragon 845ـە.\nلەگەڵ هەموو ئەمانەش هەڵگری پاتریەکە بە توانستێکی گەورە و پشتگیریش لە بارگاویکردنەوەی خێرا (Dash Charging) دەکات بە شێوەیەک بە بارگاویکردنەوەی بۆ ماوەی 30 خولەک ڕێژەی لە سەدا 60% باتریەکە بارگاوی دەبێت و لە کاتی بەکارهێنانیشدا هیچ گەرمبوونێک بە خۆیەوە نابینێت، لەگەڵ بوونی ئەم تایبەتمەندیە ئاست بەرز و خێراییە ناوازەشیدا مۆبایلەکە خاوەنی کامێرایەکی ئاست بەرزە کە دووانیان لە بەشی پشتەوەیە و یەکێکیش لە بەشی پێشەوە.\nڕوونما: لە جۆری Optic AMOLED و بە قەبارەی 6.28 ئینج و بە ڕوونی 2280×1080 پێکسڵ یان +FHD و ڕووپۆشکراوە بە شووشەی پارێزەری Gorilla Glass 5\nپڕۆسێسەر: هەشت ناوکی و لە جۆری Snapdragon 845\nبیرگە: 64 یان 128 یان 256 گێگابایت\nکامێرای پشتەوە: دوو کامێرا بە ڕوونی 16+20 مێگاپێکسڵ\nکامێرای پێشەوە: یەک کامێرا بە ڕوونی 16 مێگاپێکسڵ\nسیستمی وەگەڕخەر: ئەندرۆید ئۆریۆ 8.1 بە ڕووکاری Oxygen OS و لە ئێستاشدا پشتگیری لە وەشانی ئەندرۆید پای 9.0 دەکات\nتوانستی پاتری: 3300 میللی ئەمپێر و پشتگیری لە بارگاویکەرەوەی خێرا (Dash Charging) دەکات\nڕەنگ: Midnight Black، Mirror Black، Silk White، Amber Red\nنرخ: 529$ بۆ 6/64، 579$ بۆ 8/128، 629$ بۆ 8/256\nتاگەکان OnePlus 6 وەن پڵەس ٦\nSrud 1 حوزەیران 2018 / 1:27 PM\nمن چوون بتوانم لە رێی مالپەرەکەیان بگرم ، کە ئێدڤونێک بە دیاری وەرگرم


ئەڵمانیا ژمارەیەک کۆچبەری سنوری پۆڵەندا دەباتە وڵاتەکەی – سنور میدیا\nئەڵمانیا ژمارەیەک کۆچبەری سنوری پۆڵەندا دەباتە وڵاتەکەی\nپاش هاتنی لێشاوێکی گەورە لە کۆچبەرە نایاساییەکان بۆ سەر سنووری بیلاڕوسیا و پۆڵەندا و دروست بوونی پشێوی و کارەساتێکی گەورەی مرۆیی، دوو ڕێکخراوی ئەڵمانیا ڕایانگەیاند، لە پلانیاندایە بە ڕێبکەون بۆ سەر سنوورەکان و لەگەڵ خۆیاندا بەشێک لە پەنابەرە نایاساییەکان بهێننەوە بۆ ئەڵمانیا وەک دەستپێشخەریەک بێت، بۆ وڵاتانی دیکەی ئەورووپا تاوەکو ژمارەیەک پەنابەر وەربگرن.\nهەردوو ڕێکخراوی “زيبروكه دويتشلاند/ Seebrücke Deutschland” و”ليف نون واند بيهايند/ LeaveNoOneBehind” داوایان لە وەزارەتی ناوخۆیی وڵاتەکەیان کردووە کارئاسانی بکات بۆ هێنانەوەی کۆچبەرەکان و هاوکاریان بکات لەگەشتن بۆ بەسەر سنورەکانی پۆڵەندا و بیلا ڕووسیا.\nهەرچەندە حکومەتی ئەڵمانیا بە فەرمی ڕێگەی نەداوە بە ڕۆیشتنی کاروانی دوو ڕكخراوەکە، بەڵام وابڕیارە رۆژی چوار شەمە ١٢/١٠/٢٠٢١ دوو ڕێکخراوەکە هاوکاری بگەیەین بە کۆچبەرەنایاساییەکان و کارئاسانی بکەن بۆ هێنانەوەی بەشێک لەو کۆچبەرانەی کە لە بارودۆخێکی سەختی ژیاندان.


قاسم ئاغای ئەنفال چی دۆستی حزبی شیوعی بوو یان دوژمن ؟ - ئاگاپرێس | Aga Press\nیه‌ك شه‌ممه 12 ئازار 2017\nبەروار : 12 ئازار 2017\nبۆ سەرکردایەتی هەردوو حزبی شیوعی ( عیراق و کوردستانی ) ……\nراوێژکار قاسم فارس تاهیر مستەفا ئاغا سەرۆک جاشی فەوجی (85) ناسراو بە (قاسم ئاغا)ی کۆیە ، لە سەردەمى سەدام حسین دا ،چەندین جار نیشانەى ئازایەتى (نوت الشجاعە)ى وەرگرتووە ، چونکە زۆر( رەشید و شوجاع ) بوو لە کوشتن و گرتن و ڕاوەدوونانی ( موخەریبەکان ) و وێرانکردنی کوردستان ، هەربۆیە دوای رووخانی ریژێمی سەددام ی گۆڕبەگۆڕ لە ساڵى (2003)دا ، (42) سکاڵای لە سەر تۆمارکراوە و دواتر لە (19) دۆسیەدا ڕێکخراون.\nچەندین دیکۆمێنت لەبەردەستن کە تاوانەکانی ئەم (جاشە سوکە )دەسەلمێنێت و پێویست بە ماندووبوون و شاهێد و شاهێدکاری بۆ سەلمندنی تاوانەکانی ناکات ، یەکێک لەو دیکۆمێنتانەی کە تاوانبار قاسم ئاغا بەکامیرای خۆی لە 5 ئاداری 1989 دا تۆماری کردووە ، شەری چیای کۆسرەتە . ئەوشەرەی کە دووپێشمەرگەی قارەمانی حزبی شیوعی ( شەهید رێباز و شەهید شەپۆڵ )دوای شەرێکی دەستەو یەخە ، بە برینداری کەوتنە دەست قاسم ئاغا و جاشەکانی ، ئەویش وەک پیشەی ئاسایی خۆی فرۆشتیانیە ئاغاکانی و دواتر لەزیندانی بەعس بەدڕندەترین شیوە شەهیدکران .\nلەم فیلمەدا ، قاسم ئاغا لەسەر سەری هەردوو پێشمەرگە قارەمانەکانی حزبی شیوعی راوەستاوەو سوکایەتی بە (موخەریبەکان) دەکات وبە ( موقەدەم عەلی) ی برادەری دەڵێت : ( جەنگاوەرەکانم بە جیهازی موخەریبەکان قسەم لەگەڵ دەکەن و قاقا پێدەکەنێت بە جاشەکەی خۆی دەڵێت : ئەوە بەجیهازی موخەریبەکان قسەم لەگەڵ دەکەیت …. بارک اللە بیک ، بارک اللە بیک) ، هەربۆ یادگاریش چەندین وێنەی خۆی لەتەک جەنگاوەروکانی فەوجە سوکەکەی و موقەدەم عەلی و سەربازە(شوجاعەکان) لەچیای کۆسرەت دەگرێت .\nئەوەی لێرەدا دەمەوێ بیوروژێنم ئەوەیە :\n( کیفاح حەسەن / ناسراو بە مولازم کەریم ) کادیرێک عەسکەری حزبی شیوعی عیراقە و کاتی خۆی لەگەڵ مەفرەزەی کۆسرت لە ئیختیفا بووە ، لە چەندین بۆنەدا ، بەئاشکرا پاکانە بۆ قاسم ئاغا دەکات و دەڵێت ( قاسم ئاغا نەک تەنها دوژمنایەتی حزبی نەکردووە ، بەڵکو لەرۆژانی تەنگانەدا هاوڕێیانی رێکخستنە نهێنیەکانی حزبی شیوعی پاراستوەو زۆر یارمەتی حزبی شیوعی داوە ، سفلەیە ئەوەی بە خەراپی باسی کاک قاسم ئاغا بکات ، هەروەها دەلێت : حزبی شیوعی ناتوانێت سکالا لەسەر قاسم ئاغا تۆمار بکات ، چونکە ناوبراو یارمەتی حزبی داوە) ….!!لەوەش زیاتر ، لە نووسینەکانیدا بەتوندی هێرش دەکاتە سەر ئەو هاوڕێێانەی کە لەسەر تاوانەکانی قاسم ئاغآ دەنووسن و داوای دادگایی کردنی دەکەن .\nلێرەدا جارێکی دیکە ، وەک پێشمەرگەیەکی دێرینی حزبی شیوعی عیراق ، داوا لە سەرکردایەتی هەردوو حزبی شیوعی (عیراق و کوردستانی) دەکەم ، کە بەدواچون و لێکۆڵینەوە لەم بابەتە بکەن ،و بۆ خانەوادەی شەهیدان و خەڵکی کوردستان بە ئاشکرا بەیان بکەن ، ئایا بەراست ، (قاسم ئاغای ئەنفال چی و برادەری شەخسی سەددام ) ، لە رۆژانی تەنگانە دا یارمەتی پێشمەرگەی حزبی شیوعی داوە و رێکخستنەکانی حزبی پاراستووە وەک ئەوەی ( کفاح حەسەن / مولازم کەریم ) دەڵێت ، یان دوژمنی سەرسەختی حزب بووەو ڕاوە شیوعی کردوەو بەخوێنیان ( نوت ئەل شەجاعەی ) وەرگرتووە ؟\nبۆ خوێندنەوەی ئەو وتارەی کە ( کفاح حەسەن ناسراو بە مولازم کەریم ) تیایدا ستایشی قاسم ئاغا دەکات ، کرتە لەسەر ئەم لینکە بکە\nبۆ بینینی قاسم ئاغای ئەنفال چی لە شەری چیای کۆسرەت ، کرتە لەسەر ئەم لینکە بکە\nئاگاپرێس بیرورا بەپەلە شيوعى ,


ڕاپـۆرتێـک سه‌باره‌ت به نیگه‌رانیـیه‌کانی تورکیا له کوردی سوریا\nکوردی سوریا کۆنترۆڵی ئه‌و ناوچه سنووریه‌یان کردووه که ده‌چێته تورکیاوه، وه‌ک هێنری ڕێجوێڵ په‌یامنێری ده‌نگی ئه‌مه‌ریکا ده‌ڵێت، شیکه‌ره‌وه ئاگاهیان داوه ده‌شێت باکوری ڕۆژهه‌ڵاتی سوریا ببێته مه‌یدانی شه‌ڕ.\nپاش چه‌ند ڕۆژێـکی پـێـکدادان له‌گه‌ڵ ئۆپـۆزسیۆنه ئیسلامیـیه‌کاندا، کوردی سوریا ڕۆژی پـێـنجشه‌ممه کۆنتڕۆڵی شارۆچکه‌ی سه‌ری کانیـیان کرد.\nته‌نها چه‌په‌رێـکی دڕکاوی ئه‌م شـارۆچکه‌یه له تورکیا جیا ده‌کاته‌وه. هێزه سه‌ربازیـیه‌کانی تورکیا ده‌ڵێن ته‌قه‌یان به‌سه‌ر ناوچه‌که‌دا کردووه، پاش ئه‌وه‌ی ئارپـیجی و گولـله له تورکیای داوه و دوو هاوڵاتی تورکی کوشـتووه.\nئه‌مڕۆ هه‌ینی ئه‌حمه‌د داوود ئۆغڵو وه‌زیری ده‌ره‌وه‌ی تورکیا کاردانه‌وه‌ی هه‌بووه له‌سه‌ر ئه‌و ڕووداوانه.\nده‌ڵێت تورکیا هه‌موو ڕێوشوێنێـکی ئاگاهی و وریایی وه‌رده‌گرێت که پێویستبن بۆ پاراسـتنی هاوڵاتیان و خاکی تورکیا.\nجه‌نگاوه‌رانی کورد سه‌ر به پارتی یه‌کێتی دیموکراتین و تورکیا به ڕێـکخراوێـکی تێرۆرسـتی جودایی‌خواز ناوی ده‌بات.\nئانکه‌ره ترسی هه‌یه له‌وه‌ی هه‌روادێت و گه‌شه‌کردن و به‌هێزبوونی زیاتری په‌یه‌ده له سوریادا وه‌ک ڕۆبه‌رت لۆو له نێوه‌ندی ڕۆژهه‌ڵاتی ناوه‌ڕاست له زانکۆی له‌نده‌ن بۆ ئابوری ئاماژه‌ی پـێده‌کات.\nده‌ڵێت تورکیا هه‌میشه دژی په‌ره‌سه‌ندن و گه‌شه‌کردنی کوردی سوریا بووه، هه‌ربۆیه به نیگه‌رانیـیه‌وه سه‌یری ڕه‌وشه‌که ده‌کات، ئه‌مه ئه‌گه‌ر به دوژمنانه نه‌بێت، به تایبه‌تیش هاوکاتی ئه‌وه‌ی سه‌ره‌کیترین لایه‌نی کوردی سوریا هاوپه‌یمانی په‌که‌که‌یه له تورکیادا.\nبه‌ڵێن سـاڵح له به‌شی کوردی ده‌نگی ئه‌مه‌ریکا ته‌واوی ڕاپـۆرته‌که‌ی به کوردی ئاماده‌کردووه.


Seminar پێجشەممە, 01. سەرماوەز 2018 – پێجشەممە, 31. گەڵاڕێزان 2019 in\nپش, 01. سەر 2018, 9:30 ب.ن. –\nپش, 31. گەڵا 2019, 5:00 پ.ن. Save in my calendar\n15. جۆزەردان 2019


سەروەری گەل: شەهید محەممەد ئەمین غەزاڵی\nدابینکردنی مافی ڕەوای هەر گەلێک بەستراوەتەوە بە خەباتی نەپساوە و شۆڕشی بەردەوام تا گەیشتن بە ئامانجەکانی. ئەو ڕێگەیە قوربانی پێویستە و بە هاتنە مەیدانی لاوان و چین و توێژەکانی دیکەی کوردستان، ئەو ئارمانە بەدی دێت.\nمێژوو باسی پیاو چاكی و لە خۆ بردوویی و فیداكاری، نەترسی و تێكۆشان و خۆ بەخت كردنی ڕۆڵە بە شەرەف و جوانمێرەكانی گەلەكەمان دەکات كە چۆن لە دژی داگیركاران و زۆرداران، ڕاوەستاون و چۆن خاكی كوردستانیان كردوە بە گۆڕستانی دوژمنان و چیا سەربەرزەكان و پێ دەشتەكانی ئەم كوردستانە پیرۆزەیان بە خوێنی پاكی خۆیان ڕەنگاندووە و بەڵگەی سەركەوتنیان پێ مۆر كردووە و شنەی ئازادیان هێناوە.\nسازمانی خەباتی کوردستانی ئێران وەك لاپەڕەیەك لە لاپەڕە خەت زێڕینەكانی مێژووی خەباتی ئەو قۆناغەی فیداكاری شەهیدەكانمان، وەك كوپەڵەیەكی پڕ لە زێڕ بە بێ دەست لێدان و زایە بوون هەڵگرتووە، لە یادیان دا هەڵیدەداتەوە و یادی شاسواری گۆڕەپانی خەبات و تێكۆشان و هەڵۆیەك لە هەڵۆ بەرزەفڕەكانی چیا حەستەمەكانی كوردستان، دەکاتە داستانی پڕ سەروەری ئەم جارەی یادی سەروەران، كە چۆن لە مەیدانی ئازایەتیدا ئەسپی شەرەفی لینگداو چۆن كەمەندی مەرگی بۆ دوژمن دەهاویشت. ئەو شۆڕە سوارە و چاو نەترسە شەهید محەممەد ئەمین غەزاڵی یە.\nلە بنەماڵەیەكی هەژاری كوردەواری لە گوندی ساوانی ناوچەی بانە، هاواری منداڵێكی ساوا، بێ دەنگی شەوە زەنگی ئەم كوردستانە خوێناویەی شكاندوو چاوی بە دنیای پڕ لە كەسەری كوردستان هەڵێناو دایك و باوكی بە هەزاران هیوا و هومێد ناوی (محەممەد ئەمین) یان بە گوێ دادا. شەهید محەممەد ئەمین لە ناو باوەشی دایكی و بێشكە دارینەكەی كوردەواریدا گەورە بوو و پێی نایە ناو پلەكانی ژیانەوە. ژیانی نەداری و بێبەشی ماوەی پێنەدا بەرەو قوتابخانە بچێت و بۆ بەڕێوەبردنی ژیانی لە كار و فەلاحەتدا یارمەتی باوكی دەدا. پلە پلە گەورە بوو تا پێی نایە تەمەنی 15 ساڵییەوە، لەبەر ئەوەی كە بنەماڵەكەی بنەماڵەیەكی ڕەشایی بوو و لە كوردستان شوێنی كار كەم بوو، بەرەو زۆربەی شارە فارسەكانی ئێران وەكو قۆم و تاران و مەشهەد دەچوو. شەهید محەممەد ئەمین لەگەڵ ئەوەدا كە خوێندەواری نەبوو، بە ڕەگ و پێست هەستی بە نەداری و بەشخوراوی گەلەكەی كردبوو و لە شۆڕشی گەلانی ئێران دژی رژێمی پاشایەتی وەك ڕۆڵەیەكی ئازاو تێگەیشتوو خەباتیكرد و لە هەموو خۆپێشاندانەكاندا بەشداری هەبوو. لە دوای سەركەوتنی شۆڕشی گەلانی ئێران كە دەستكەوتەكانی ئەو شۆڕشە بوو بە نەغدینەی ناو چنگی خومەینی و دار و دەستە نەزانەكانی، كە وەكو هەموو خوێنمژە مێژووییەكانی كورد كوژان دیسان دەمیان نایە ناو جەرگی كوردەوە و خوێنی جگەر گۆشەكانی گەلی كوردیان مژی و هێرش كرایە سەر كوردستان، شەهید محەممەد ئەمین وەك ڕۆڵەیەكی بە شەرەفی گەلەكەی چەكی دیفاعی لە شان كرد و لە بەرانبەر هێرشی ناڕەوای دوژمندا وەك قەڵایەكی لە ڕووخان نەهاتوو ڕاوەستا و لە كاتێكدا كە دەشتە ڕەنگاو ڕەنگەكەی شاری سەقزی خوێناوی لە خوێنی پاسدارە بە كرێگیراوەكان شەپۆڵی دەدا، لە ناو سەنگەری خۆڕاگریدا لە ڕۆژی 6/خەرمانانی /1358 دا بە گوللەی خوێنمژانی مێژوو، گیانی پیرۆزی فیدای گەل و نیشتمان كردوو بە بەخشینی گیانی وەک یەکەم شەهیدی سازمانی خەبات لە نێو کۆڕی شەهیدان دا تۆمار کرا.\nهەزاران سڵاو لە خوێنی پاكی شەهیدان\nڕێکه‌وت: 2020-08-27 09:43:37


داگیرکاریی تورکیا دەکرێتە ڕۆژەڤی پەرلەمانی عێراق | ROJnews\nپێنجشەممە, 13 يون 2019 - 15:42\nئەندامێکی ئەنجومەنی نوێنەرانی عێراق، لەسەر داگیرکارییەکانی دەوڵەتی تورک، یاداشتێکی ئاراستەی سەرۆکی ئەنجومەنی وەزیرانی عێراق کرد، داواشی لە سەرۆکایەتی ئەنجومەنی نوێنەرانی عێراق کردووە، کە لە ڕێگای وەزارەتی دەرەوەی عێراقەوە بانگهێشتی باڵیۆزی تورکیا لە عێراق بکرێت و یاداشتی ناڕەزایەتیی پێبدرێت.\nئەمڕۆ، یوسرا ڕەجەب، ئەندامی ئەنجومەنی نوێنەرانی عێراق لە فراکسیۆنی نەوەی نوێ، کۆنگرەیەکی ڕۆژنامەنووسیدا لە بینای ئەنجومەنی نوێنەرانی عێراق لەسەر داگیرکارییەکانی دەوڵەتی تورک لەسەر خاکی باشوری کوردستان ڕێکخست و تێیدا یاداشتێکیشی ئاراستەی عادل عەبدولمەهدی، سەرۆکی ئەنجومەنی وەزیرانی عێراق کرد.\nیوسرا ڕەجەب لە یاداشتەکە ئاماژەی بەوەکردووە، کە بەپێی ماددەی ۱ی دەستووری عێراق، داگیرکارییەکانی تورکیا شکاندنی شکۆ و سەربەخۆیی دەوڵەتی عێراقە، دەشڵێت: بەپێی ماددەی ۱۰۹، بڕگەی دوو لە ماددەی ۱۱۰ ی دەستوور، پاراستنی سنوور لە ئەرکە تایبەتەکانی حکومەتی عێراقە، لەسەر ئەم بنەمایە ڕووی دەممان دەکەینە عادل عبدولمەهدی، کە فەرماندەی هێزە چەکدارەکانی عێراقە، بە ئەرکی خۆیان هەستن و بێدەنگی بشکێنن و سنوورێک بۆ داگیرکارییەکانی دەوڵەتی تورکیا دابنێن.\nئەو ئەندامەی ئەنجومەنی نوێنەرانی عێراق، لە یاداشتەکەدا باسی لە چڕبوونەوەی داگیرکارییەکانی دەوڵەتی تورک کردووە لەسەر خاکی باشوری کوردستان و هاتووە: دەوڵەتی تورکیا بە بەردەوامیی ئاسمان و خاکی عێراق دەبەزێنێت، پارساڵ لە چوارچێوەی ئەو داگیرکارییانەی کە ئەنجامیداوە، قوڵایی ۲٥ کیلۆمەتر هاتووەتە ناو خاکی هەرێمی کوردستانەوە، لەمساڵیشدا بە زیاتر پەلی هاویشتووە و بە قوڵایی ۳۰ کیلۆمەتر هاتووەتە ناو خاکی باشوری کوردستانەوە، داگیرکارییەکانی تورکیا لەم دوو ساڵەی دوایدا زیادیکردووە و بووەتە هۆی ڕاگواستن و وەدەرنانی ژیانی ۱۲۰ گوندی ناوچەی برادۆست و شارەدێی سیدەکان.\nلە بەشێکی دیکەی یاداشتەکەدا، ئەو پەرلەمانتارە باسی لە بە ئامانجگرتنی هاوڵاتیانی مەدەنیی کردووە لە بۆردوومان و تۆپبارانەکانی سوپای تورکدا و ڕایگەیاندووە: لە ئەنجامی بۆردوومانە بەردەوامەکانی تورکیا، شەهیدبوون و برینداربوونی دەیان هاوڵاتی مەدەنیی ناوچەکەی لێکەوتووەتەوە، ئەمەش جگە لە زەرەر و زیانی ماددیی هاوڵاتیان.\nهەر لە یاداشتەکەیدا، ئاماژە بە ڕاپەڕینی گەلی شیلادزێ کراوە بەرامبەر داگیرکارییەکانی دەوڵەتی تورک و هاتووە: سەرەڕایی ناڕەزایەتی و سەرهەڵدانی خەڵکی ناوچەکە بەرامبەر داگیرکارییەکانی تورکیا بۆ سەر خاکی هەرێمی کوردستان، لە نمونەی ئەو سەرهەڵدانە خۆڕسکەی خەڵکی مەدەنی شیلادزێ ئەنجامیدا، بەڵام بەداخەوە هەردوو حکومەتی هەرێم و عێراق هیچ هەڵوێستێکیان نەبوو و بێدەنگییان هەڵبژاردووە.\nوەک لە یاداشتەکەشدا خراوەتەڕوو، یوسرا ڕەجەب، ئەندامی ئەنجومەنی نوێنەرانی عێراق لە فراکسیۆنی نەوەی نوێ نووسراوێکی ئاراستەی سەرۆکی پەرلەمانی عێراق کردووە و تێیدا داوایکردووە، کە لە ڕێگای وەزارەتی دەرەوەی عێراقەوە، بانگهێشتی باڵیۆزی گشتی تورکیا بکرێت لە عێراق، بۆ ئەوەی نووسراوێکی ناڕەزایەتی پێبدرێت و سنوورێک بۆ پێشێلکارییەکانی دەوڵەت تورکیا دابنرێت.\n٥٣پەرلەمانتاری عێراق هەڵمەتێکیان بۆ دەرکردنی هێزە بیانییەکان دەستپێکردووە\n٥٣پەرلەمانتار لەئەنجوومەنی نوێنەرانی عێراق، هەڵمەتێکی واژۆ کۆکردنەوەیان دەستپێکردووە بۆ ئەوەی بیخەنە کارنامەی دانیشتنی پەرلەمان بەمەبەستی دەرکردنی هێزە بیانیەکان لەنێو خاکی عێراق.\n16 سبت - 22:17\nسەرۆکایەتی کۆمار پرۆژە یاسای توندوتیژی خێزانی ڕەوانەی پەرلەمان کرد\nسەرۆکایەتی کۆماری عێراق، پرۆژە یاسای بەگژداچوونەوەی توندو تیژی خێزانی رەوانەی ئەنجومەنی نوێنەران کرد بە مەبەستی پەسەندکردن، ئامانج لەو پرۆژە یاسایە بریتییە لە پاراستنی خێزان...\n16 سبت - 19:56\n16 سبت - 17:16\nژمارەی بێکارەکانی تورکیا ٤ ملیۆنی تێپەڕاند\nلە تورکیا ڕێژەی بێکاری تادێت زیاتر دەبێت، بەپێی ئامارەکان لە مانگی حوزەیرانی ئەمساڵدا ڕێژەی بێکاری ١٣ زیادیکردووە و بەو پێیە ژمارەی بێکارانی تورکیا چوار ملیۆنی تێپەڕاندووە.\n16 سبت - 15:38\nئێران، لە ٦ مانگدا ١٧ هەزار کەس بە ڕووداوی هاتووچۆ گیانیان لەدەستداوە\nڕووداوەکانی هاتووچۆ لە ئێران بە هۆی خراپبوون و نەبوونی ڕێنمایی ورد لە رێگاوبانەکاندا و خراپی شەقامەکان، قوربانیی زیاتری لێدەکەوێتەوە، بە پێی ئاماری بەرێوبەرایەتی هاتووچۆ زیاد لە...\n16 سبت - 14:40\nڕۆحانی و ئەردوغان کۆبوونەوە\nپێش دانیشتنی سێ قوڵی سەرۆک کۆمارەکانی ڕوسیا، تورکیا و ئێران، سەرۆک کۆماری ئێران و سەرۆک کۆماری دەوڵەتی تورک لە کۆشکی چانکایا کۆبوونەوە.\n16 سبت - 13:44


کۆنگرسی ئه‌مه‌ریکا بڕیاری بوجه و قه‌رزی حکومه‌تی فیدراڵی په‌سه‌ند ده‌کات\nشه‌وی چوارشه‌ممه پاش ئه‌وه‌ی ئه‌نجومه‌نی سینات به ده‌نگی 81 سیناتۆر له به‌رامبه‌ر 18 پـرۆژه بڕیاری بوجه‌ی حکومه‌تی فیدراڵی و به‌رزکردنه‌وه‌ی ئاسـتی توانای حکومه‌ت بۆ قه‌رزکردن په‌سه‌ندکرا، ئه‌نجومه‌نی نوێنه‌رانیش پـرۆژه بڕیاره‌که‌ی خسته ده‌نگدانه‌وه و له‌وێش به 285 ده‌نگ له به‌رامبه‌ر 144 ده‌نگ ڕه‌زامه‌ندی له‌سه‌ر درا.\nله‌و 285 ده‌نگه‌ی ئه‌نجومه‌نی نوێنه‌ران 198 ده‌نگیان له دیموکراته‌کان بوون و 87 ده‌نگیش کۆماری بوون. هه‌موو 144 یاسادانه‌ره‌که‌ی ده‌نگیان به نه‌رێ دا کۆماری بوون، به‌ڵام دوو یاسادانه‌ری دیموکرات و کۆماریـیه‌ک ده‌نگیان نه‌دا.\nسه‌رۆک ئۆباما پاش ده‌نگدانه‌که‌ی ئه‌نجومه‌نی سینات له هۆڵی کۆنگره‌ی ڕۆژنامه‌گه‌ری کۆشـکی سـپی لێـدوانێـکی کورتی دا و ده‌سـتخۆشی له سیناتۆره‌کان کرد بۆ په‌سه‌ندکردنی پـرۆژه بڕیاره‌که و داوای له ئه‌نجومه‌نی نوێنه‌ران کرد ئه‌وانیش به هه‌مان شێوه ده‌نگی بۆ بده‌ن. گوتیشی هه‌ر پـرۆژه بڕیاره‌که له ئه‌نجومه‌نی نوێنه‌ران په‌سه‌ندبکرێت و بگاته به‌رده‌سـتی، ئه‌وا ده‌ستبه‌جێ مۆری ده‌کات.\nبه‌مه‌ش کۆتایی به‌و قه‌یرانه دێت که‌وا له یه‌کی مانگی ده‌وه وڵاته‌که‌ی گرتووه‌ته‌وه و به‌هۆیه‌وه به سه‌دان هه‌زار کارمه‌ندی حکومه‌تی فیدراڵی به‌بێ مۆچه ڕه‌وانه‌ی ماڵه‌کانیان کران و به‌شێـکی داموده‌زگاکانی حکومه‌ت کاره‌کانیان ڕاگیرا.\nبه‌پـێی ئه‌م بڕیاره هه‌تا 15 ی مانگی یه‌کی سـاڵی داهاتوو حکومه‌تی فیدراڵی ئه‌مه‌ریکا پاره‌ی ده‌بێت بۆ دابینکردنی خه‌رجیـیه‌کانی و پـێدانی موچه‌ی کارمه‌نده‌کانی، هه‌روه‌ها ئاسـتی توانای بۆ قه‌رزکردن وه‌ها به‌رزده‌بێته‌وه که ده‌توانێت هه‌تا 7 ی مانگی دووی سـاڵی داهاتوو قه‌رزه‌کانی سه‌ر شـانی بداته‌وه.


سامسۆنگ مۆبایلەکانی Samsung Galaxy S20 و +S20 و S20 Ultra ـی ڕاگەیاندن – کەی ئای تی ئێن\nیاری سەرکێشی Shaq Fu: A Legend Reborn دابگرن بۆ هەردوو سیستمی ئەندرۆید و ئای ئۆ ئێس\nسامسۆنگ مۆبایلی گالەکسی A10s ـی بە پاترییەکی 4,000 ملی ئەمپێرییەوە ڕاگەیاند\nلە میانەی بەڕێوەچوونی کۆنگرەی Unpacked 2020 ـدا، کۆمپانیای سامسۆنگ نوێترین مۆبایلەکانی نەوەی زنجیرەی Galaxy S ـی بە ناوەکانی Samsung Galaxy S20 و +S20 و S20 Ultra ـەوە ڕاگەیاندن.\nهەر وەک چاوەڕوان دەکرا، مۆبایلی Samsung Galaxy S20 خاوەن ڕوونمایەکە بە قەبارەی 6.2 ئینج و بە ڕوونی 1440 پێکسڵ و بە خێرایی 120 هێرتز. لە پشتەوە خاوەن 3 دانە کامێرایە بە ڕوونییەکانی 64 (جۆری Telephoto) و 12 (جۆری Wide) و 12 مێگاپێکسڵ (جۆری Ultra Wide)، کامێرا سەرەکییەکەی توانای تۆمارکردنی ڤیدیۆی هەیە بە ڕوونی 8K، هەروەها لە پێشەوە خاوەن کامێرایەکە بە ڕوونی 10 مێگاپێکسڵ.\nپڕۆسێسەری Snapdragon 865 یاخود Exynos 990 ـی لەسەر جێگیرە و خاوەن ڕامی 8 یان 12 گێگابایت و بیرگەی ناوەکی 128 گێگابایت (لە ڕێگەی دەرچەی microSD زیاد دەکرێت) و پاترییەکە بە توانستی 4,000 ملی ئەمپێر، هەروەها پشتگیری لە بارگاویکردنەوەی خێرا دەکات بە توانای 25 وات و خاوەن بڕوانامەی IP68 ـە بۆ بەرگری لە تۆز و ئاو. خاوەن هەستەوەری پەنجەمۆری ژێر ڕوونمایە.\nخاوەن ڕووکاری OneUI 2.0 ـە کە لەسەر وەشانی نوێی Android 10 بنچینە کراوە. جۆری 4G و 5G ـی لێ بەردەست دەکرێت، بەڵام بۆ بەدەستهێنانی جۆری 5G، پێویستە 100$ زیاتر بدەیت. بە ڕەنگەکانی ڕەشی ئاسمانی و نیلی و پەمەیی و بە نرخی دەستپێکی 999$ لە ڕێکەوتی 13 ـی مانگی داهاتوودا بەردەست دەکرێت.\nدەربارەی مۆبایلی +Samsung Galaxy S20 ـە، ئەمەیان گەورەترە و خاوەن کامێرای زیاترە لە پشتەوە. خاوەن ڕوونمایەکی قەبارە 6.7 ئینجییە لە جۆری Dynamic AMOLED ـە و بە ڕوونی 1440p پێکسڵ و چێوەی 20:9 و خێراییەکەی 120 هێرتزە.\nلە پشتەوە، خاوەن 5 دانە کامێرایە بە ڕوونییەکانی 64 (جۆری Telephoto) و 12 (جۆری Wide) و 12 مێگاپێکسڵ (جۆری Ultra Wide) و 2 دانەکەی دیکەی لە جۆری Super Res Zoom و Hybrid Optic Zoom ـە. کامێرا Super Res Zoom ـەکەی توانای هەیە 30 هێندە دیمەنەکان نزیک بکاتەوە و کامێرا سەرەکییەکەی ڤیدیۆ بە ڕوونی 8K تۆمار بکات. لە پێشەوەش خاوەن کامێرایەکە بە ڕوونی 10 مێگاپێکسڵ.\nلە ناوەوە، پڕۆسێسەری Snapdragon 865 یاخود Exynos 990 ـی لەسەر جێگیرە و خاوەن ڕامی 8 و 12 گێگابایت و بیرگەی ناوەکی 128 و 512 گێگابایتییە، سوپاس بۆ دەرچەی microSD، دەتوانیت بیرگەکەی تاوەکو 1 تێرابایت زیاد بکەیت. خاوەن پاترییەکە بە توانستی 4,500 ملی ئەمپێر، هەروەها پشتگیری لە بارگاویکردنەوەی خێرا دەکات بە توانای 25 وات. خاوەن هەستەوەری پەنجەمۆری ژێر ڕوونما و بڕوانامەی IP68 ـە بۆ بەرگری لە تۆز و ئاو.\nخاوەن ڕووکاری OneUI 2.0 ـە کە لەسەر وەشانی نوێی Android 10 بنچینە کراوە. جۆری پشتگیر لە 4G و 5G ـی لێ بەردەست دەکرێت.\nبە ڕەنگەکانی شینی ئاسمانی و خۆڵەمێشی و ڕەش و بە نرخی دەستپێکی 1,199$ لە ڕێکەوتی 13 ـی مانگی داهاتوودا بەردەست دەکرێت. داواکاری پێشوەختە لە ئەمڕۆوە کراوە دەبێت بۆ ئەنجامدان. ئەگەر مۆبایلەکە بە شێوەی پێشوەختە بکڕیت، بیستۆکی بێوایەری نوێی Samsung Galaxy Buds+ بە خۆڕایی بەدەست دەهێنیت.\nهەرچی دەربارەی مۆبایلی Samsung Galaxy S20 Ultra ـە، کە گەورەترین و ئاست بەرزترینی نێو گالەکسییە نوێیەکانە، خاوەن ڕوونمایەکی قەبارە 6.9 ئینجییە لە جۆری Dynamic AMOLED و ڕوونی 1440p پێکسڵە و خێراییەکەی 120 هێرتزە.\nلە پشتەوە، خاوەن 5 دانە کامێرایە بە ڕوونییەکانی 108 (لە جۆری Wide) و 48 (لە جۆری Telephoto) و 12 مێگاپێکسڵ (لە جۆری Ultra Wide) و ئەوانی دیکەی لە جۆرەکانی Super Res Zoom و Hybrid Optic Zoom ـن، کامێرا Super Resolution Zoom ـەکەی توانای هەیە 100 هێندە دیمەنەکان نزیک بکاتەوە و خاوەنی هەستەوەری OIS ـیشە، هەروەها کامێرا سەرەکییەکەی توانای هەیە ڤیدیۆکان بە ڕوونی تاوەکو 8K تۆمار بکات.\nلە پێشەوە، خاوەن کامێرایەکە بە ڕوونی 40 مێگاپێکسڵ، کە لە هەردوو جۆرەکەی دیکەی Galaxy S20 ڕوونی بەرزترە. پڕۆسێسەری Snapdragon 865 یاخود Exynos 990 ـی لەسەر جێگیرە و خاوەن ڕامی 16 گێگابایتە، کە بووە یەکەمین مۆبایلی جیهان بە خاوەنی ئەو فراوانییە ڕامەوە. بژاردەی ڕامی 12 گێگابایتی بەردەستە و خاوەن بیرگەی 128 و 512 گێگابایت و پاترییەکە بە توانستی 5,000 ملی ئەمپێر. مۆبایلەکە پشتگیری لە بارگاویکردنەوەی خێرا دەکات بە توانای 25 وات.\nمۆبایلەکە خاوەن هەستەوەری پەنجەمۆری ژێر ڕوونمایە و جۆری پشتگیر لە 4G و 5G ـی لێ بەردەست دەکرێت. خاوەن ڕووکاری OneUI 2.0 ـە کە لەسەر وەشانی نوێی Android 10 بنچینە کراوە.\nمۆبایلەکە بە ڕەنگەکانی ڕەش و خۆڵەمێشی و بە نرخی دەستپێکی 1,399$ لە ڕێکەوتی 13 ـی مانگی داهاتوودا بەردەست دەکرێت. لە ئێستاوە داواکاری پێشوەختە کراوەیە بۆ ئەنجامدان. ئەگەر مۆبایلەکە بە شێوەی پێشوەختە بکڕیت، بیستۆکی بێوایەری نوێی Samsung Galaxy Buds+ بە خۆڕایی بەدەست دەهێنیت.\nتایبەتمەندییە هاوبەشەکانی دیکەی گالەکسییە نوێیەکان، بریتین لە هەبوونی بارگاویکەرەوەی خێرا، بارگاویکەرەوەی بێوایەر، Bluetooth 5.0، Wi-Fi 6، دەرچەی USB-C و microSD.\nهۆکاری ناونانی S20 لە جیاتی S11 لە گالەکسییە نوێیەکان، بە هۆی گونجاندنی بوو لەگەڵ ساڵی 2020 ـدا.\nتاگەکان Samsung Samsung Galaxy S20 Unpacked 2020 بەرهەمی نوێ بۆنەی تایبەت سامسۆنگ مۆبایل


سه‌رۆكایه‌تیی یه‌كێتی "داواکارین پەلە بکرێت لە ناساندنی کارەساتی شەنگال وەک جینۆساید" | تۆڕی هەواڵی سلێمانی\nHome›هەواڵ›کوردستان›سه‌رۆكایه‌تیی یه‌كێتی “داواکارین پەلە بکرێت لە ناساندنی کارەساتی شەنگال وەک جینۆساید”\nسه‌رۆكایه‌تیی یه‌كێتیی نیشتمانیی كوردستان 3ی ئاب، لە یادی شەش ساڵەی کارەساتی شەنگال و جینۆسایدی ئێزدییەکان، راگەیەندراوێک بڵاودەکاتەوەو تێیدا داوا لە حکومەتی عێراق و کۆمەڵگەی نێودەوڵەتی و لایانە پەیوەندیدارەکان دەکات کارەساتی شەنگال وەک جینۆساید لەبەردەم دادگای باڵادا بناسێندرێت.\nسه‌رباری گه‌وره‌یی كاره‌ساته‌كه و دوای تێپه‌ڕبوونی شه‌ش ساڵ به‌سه‌ر رۆژی ره‌شی 3ی8ی2014، هێشتا برینی خوشك و برا ئێزدییه‌كانمان سارێژ نه‌بووه. ده‌یان هه‌زار خێزان داڕماون. هه‌زاران كچ و مناڵ و پیاوی ئێزدی بێ سه‌روشوێنن و، ده‌یان هه‌زار پیر و بریندار له ئاواره‌یی كه‌مپه‌كاندا و دوور له زێدی خۆیان، دوور له ئازیزانیان، خراپترین رۆژگار ده‌گوزه‌رێنن. له دۆخێكی وا تاڵدا، ئه‌ركی هه‌موو لایه‌كمانه دوور له دروشمبازیی، سنورێك بۆ ئه‌م دۆخه خراپه‌ی ژیانی ئێزدییه‌كانی پاش جینۆساید دابنێین و، پشتیوان بین له ئاسایی كردنه‌وه‌ی ژیانی خه‌ڵك له شه‌نگال و، دوور له ململانێ و به‌رژه‌وه‌ندیی ته‌سكی حزبی، ئێزدییان و ناسنامه‌ی گه‌لی خۆمان و كولتوری پێكه‌وه‌ژیان و فره‌یی ئاینیی بپارێزێن.\n3ی یابی 2020\nئینفۆگرافی:گۆڵکارانی مێژووی هەڵبژاردەی ئیسپانیا\nجوتیار عادل “دەوامی فەرمانگەکان وەک جارانی لێ دێتەوە و تەناوب نامێنێت”\nریاڵ مەدرید ریزەکانی بەهێزتر دەکات


فیلمێک تێڕوانینێک، لە زانکۆی سلێمانی دەستیپێکرد\n1390 جار بینراوە\nکۆلێژی هونەر لە زانکۆی سلێمانی بە هاوبەشی لەگەڵ کوردسینەما دەستیان کرد بە نمایشکردنی فیلم لە ناو زانکۆی سلێمانی.\nفیلمێک تێڕوانینێک پرۆژەیەکی بەشی فیلمسازی زانکۆی سلێمانیە کە وەک سەرپەرشتیارانی پرۆژەکە ڕایانگەیاند ئامانجی ئەم پرۆژەیە ئەوەیە کە فیلمە ناوازەکانی جیهان نمایش بکرێت و دواتر گفتوگۆی لەسەر بکرێت، ناوی پرۆژەکەش (فیلمێک تێڕوانینێک) بە مانای ئەوەیە کە هەر کەسێک کە تەماشای فیلمێک دەکات تێڕوانینێکی بۆ فیلمەکە لا دروست دەبێت کە زۆر جیاوازە لە تێڕوانینی کەسێکی تر، بۆیە ئەم پرۆژەیەش دەیەوێ ئەم گفتوگۆیە دروست بکات و تێڕوانینی هەمووان بزانێ لەسەر فیلمەکان لە کاتی گفتوگۆدا، کە هەر فیلمەو لە لایەن سینەماکارێک یاخود مامۆستایەکی بەشی سینەما گفتوگۆی لەسەر ئەکرێت.\nوە هەروەک ئاماژەیان پێداوە بەدەمەوە هاتنی ئەم پرۆژەیە جێگای خۆشحاڵیە و دەوڵەمەند کردنی ئاستی زانیارییە لەسەر دنیای سینەما\nلە کۆتایدا سوپاسی کوردسینەما دەکەن و دەڵێن، "بێگومان هیچ کارێک نە بەبێ هاوکاری دروست دەبێت و نە بەردەوامیش دەبێت، سروشتی مرۆڤ وایە کە ناتوانێ بەتەنها خۆی هەموو کارێک بکات، بۆیە بەردەوام پێویستی بە هاوکاری ئەوانی ترە، بۆیە زۆر سوپاسی ئەو هەڵوێستە جوانەی کوردسینەما دەکەین کە ئامادەیی خۆی بۆ ئەم پرۆژەیە دەربڕی"\nجێی ئاماژەپێدانە کە ئەم پرۆژەیە هەموو ڕۆژانێکی سێشەممە کاتژمێر یەکی پاش نیوەڕۆ لە هۆڵی (عەلی جۆڵا) لەناو کۆلێجی هونەرەجوانەکان لە زانکۆی سلێمانی بێ بەرامبەر فیلمێک نمایش دەکات\nشایەنی باسکردنە کە هەمیشە کوردسینەما ئامادەیی خۆی دەربڕیوە بۆ هەر ناوەندێک کە بتوانێت بێبەرامبەر خزمەت بە فیلم و سینەما بکات.


سزاو تاوانى كوشتنى به‌ناحه‌ق :: ماڵپه‌ڕی فه‌رمووده\nسزاو تاوانى كوشتنى به‌ناحه‌ق\nالحمد لله رب العالمين والصلاة والسلام على نبينا محمد وعلى اله وصحبه ومن تبعهم بإحسان الى يوم الدين وبعد.\nله‌شه‌ريعه‌تى پيرۆزى ئيسلامدا حه‌ڕامه و درووست نييه هيچ كه‌سێك به‌ناحه‌ق بكوژرێت و خوێنى بڕژێنرێت ، خواى گه‌وره فه‌رموويه‌تى : (ولا تقتلوا النفس التى حرم الله إلا بالحق) . (الانعام-151) . واته : ئه‌و كه‌سه مه‌كوژن كه خواى گه‌وره كوشتنى حه‌ڕام كردووه ته‌نها به‌حه‌ق نه‌بێت (كوشتنى به‌حه‌ق ئه‌وه‌يه بۆ نمونه : كه‌سێكى به‌ناحه‌ق كوشتبێت يان پاشگه‌ز بوبێته‌وه له ئاينى ئيسلام يان خێزاندار بێت و زيناى كردبێت ) ئه‌م جۆره كه‌سانه لاى حاكمى موسڵمان ئه‌كوژرێنه‌وه .\nوه پێغه‌مبه‌رى خوا (صلى الله عليه وسلم) فه‌رموويه‌تى: ( اجْتَنِبُوا السَّبْعَ الْمُوبِقَاتِ قَالُوا: يَا رَسُولَ اللَّهِ وَمَا هُنَّ؟ قَالَ: الشِّرْكُ بِاللَّهِ وَالسِّحْرُ وَقَتْلُ النَّفْسِ الَّتِى حَرَّمَ اللَّهُ إِلَّا بِالْحَقِّ , وَأَكْلُ الرِّبَا , وَأَكْلُ مَالِ الْيَتِيمِ , وَالتَّوَلِّى يوم الزحف , وقذف المحصنات الغافلات المؤمنات ) صحيح الجامع : 144 . واته : خۆتان بپارێزن له‌حه‌وت تاوانه به‌هيلاك به‌ره‌كان ، وتيان كامانه‌ن ئه‌ى پێغه‌مبه‌رى خوا (صلى الله عليه وسلم ) ؟ فه‌رمووى هاوبه‌ش بۆ خوا دانان ، وه‌جادوكردن ، وه كوشتنى كه‌سێك كه‌خواى گه‌وره حه‌ڕامى كردووه بكوژرێت مه‌گه‌ر به‌حه‌ق نه‌بێت ، وه‌خواردنى ريبا ، وه‌خواردنى ماڵى هه‌تيو به‌زوڵم ، وه‌پشت هه‌ڵكردن و هه‌ڵاتن له‌كاتى جيهاد و تێكۆشان له‌پێناو خواى گه‌وره ، وه‌بوهتان كردن بۆ ئافره‌تانى ئيماندارى داوێن پاكى بێ ئاگا له‌و بوهتانه‌ى كه بۆيان كراوه .\n- له‌م فه‌رمووده‌يه‌دا بۆمان ده‌رده‌كه‌وێت كه كوشتنى به‌ناحه‌ق يه‌كێكه له‌تاوانه گه‌وره‌كان و به‌هيلاك به‌ره‌كان له‌دونياو دوارۆژ .\n( سزاى تاوانى كوشتنى به‌ناحه‌ق له‌رۆژى دواييدا )\nخواى گه‌وره فه‌رموويه‌تى: (وَمَنْ يَقْتُلْ مُؤْمِنًا مُتَعَمِّدًا فَجَزَاؤُهُ جَهَنَّمُ خَالِدًا فِيهَا وَغَضِبَ اللَّهُ عَلَيْهِ وَلَعَنَهُ وَأَعَدَّ لَهُ عَذَابًا عَظِيمًا ) . (النساء :٩٣) . واته : هه‌ركه‌سێك ئيماندارێك به‌ناحه‌ق و به‌ئه‌نقه‌ست بكوژێت ئه‌وا تۆڵه‌ى ئه‌و كه‌سه له‌رۆژى دواييدا دۆزه‌خه و به‌هه‌ميشه‌يى تيايدا ده‌بێت وه‌هه‌روه‌ها توڕه‌بوونى خواى گه‌وره‌ى له‌سه‌ره ، وه دوورى ئه‌خات له‌ره‌حم و به‌زه‌يى خۆى ، وه‌سزايه‌كى زۆر گه‌وره و به‌ئێشيشى بۆ ئاماده كردووه .\nوه پێغه‌مبه‌رى خوا (صلى الله عليه وسلم) فه‌رموويه‌تى : ( يأتى المقتول متعلقا رأسه بإحدى يديه متلببا قاتله بيده الأخرى تشجب أوداجه دما حتى يأتى به العرش فيقول المقتول لرب العالمين : هذا قتلنى . فيقول الله للقاتل : تعست ويذهب به إلى النار ) ( الصحيحة ) : 2697 . واته : كه‌سى كوژراو له‌رۆژى دواييدا دێت سه‌رى به‌ده‌ستێكى هه‌ڵواسراوه و به‌ده‌سته‌كه‌ى تريشى بكوژه‌كه‌ى گرتووه و خوێن له‌ده‌ماره‌كانى ئه‌تكێ هه‌تا بكوژه‌كه ده‌بات بۆ لاى عه‌رشى خواى گه‌وره ، كوژراوه‌كه به به په‌روه‌ردگارى هه‌موو جيهانيان ده‌ڵێت : ئه‌ى په‌روه‌ردگارم ئا ئه‌م كه‌سه منى كوشت ، ئينجا خواى گه‌وره به‌بكوژه‌كه ده‌ڵێت به‌هيلاك بچى ، پاشان بكوژه‌كه ده‌به‌ن بۆ ناو ئاگر .\n- تێبينى : هه‌روه‌كو چۆن كوشتنى موسڵمان به‌ناحه‌ق درووست نييه به‌هه‌مان شێوه كوشتنى بێ باوه‌ڕێش به‌ناحه‌ق درووست نييه .\nپێغه‌مبه‌رى خوا (صلى الله عليه وسلم) فه‌رموويه‌تى: ( من قتل معاهدا لم يرح رائحة الجنة وإن ريحها ليوجد من مسيرة أربعين عاما ) . صحيح غاية المرام : (449) . واته هه‌ركه‌سێك بێ باوه‌ڕێكى ( په‌يمان پێ دراو) بكوژێت ، ئه‌وا بكوژه‌كه بۆنى به‌هه‌شت ناكات ، كه به‌راستى بۆنى به‌هه‌شت له‌دوورى ماوه‌ى چل ساڵ هه‌ستى پێ ئه‌كرێت .\n(سزاى تاوانى كوشتنى به‌ناحه‌ق له‌دونيادا)\nله‌شه‌ريعه‌تى پيرۆزى ئيسلامدا هه‌ركه‌سێك باوه‌ڕدارێك به‌ناحه‌ق بكوژێت حوكمى ئه‌و كه‌سه كوشتنه له‌تۆڵه‌ى ئه‌و كه‌سه‌ى كه كوشتييه‌تى ، خواى گه‌وره فه‌رموويه‌تى : ( وَمَنْ قُتِلَ مَظْلُومًا فَقَدْ جَعَلْنَا لِوَلِيِّهِ سُلْطَانًا فَلَا يُسْرِفْ فِى الْقَتْلِ ۖ إِنَّهُ كَانَ مَنْصُورًا ) . (الإسراء :٣٣) . واته : هه‌ركه‌سێك به‌ناحه‌ق و به‌زوڵم بكوژرێت ئه‌وا به‌ڕاستى ئێمه ماف و ده‌سته‌ڵاتمان داوه به نزيكترين كه‌سى كه‌تۆڵه‌ى بۆ بكاته‌وه و داوا له‌ده‌سته‌ڵات بكات بۆى بكوژنه‌وه يان خوێنى لێوه‌رگرێت بۆى يان ده‌توانێ بيبه‌خشێت و عه‌فوى بكات ، وه‌خاوه‌نى كوژراوه‌كه نابێت له تۆڵه سه‌ندنه‌وه‌ى زێده‌ڕه‌وى بكات و له‌جياتى بكوژه‌كه بچێ باوكى يان براكه‌ى يان ئامۆزاكه‌ى يان كه‌سێكى ترى بكوژه‌كه بكوژێت له‌جياتى بكوژه‌كه ، وه‌نابێت له‌كاتى تۆڵه‌سه‌ندنه‌وه له‌بكوژه‌كه جه‌سته‌ى بشێوێندرێ و لووت و گوێى ببڕێت ، وه‌به‌ڕاستى خاوه‌نى به‌ناحه‌ق كوژراوه‌كه له‌لايه‌ن خواى گه‌وره يارمه‌تى دراوه و سه‌ركه‌وتووه .\n( له‌دونيادا ده‌رگاى ته‌وبه بۆ هه‌موو كه‌سێك كراوه‌يه )\nبێگومان به به‌ڵگه‌ى قورئان و سووننه‌ت ده‌رگاى ته‌وبه بۆ هه‌موو تاوانبارێك كراوه‌يه هه‌تا ئه‌و كاته‌ى خۆر له‌خۆرئاواوه هه‌ڵدێت ، خواى گه‌وره فه‌رموويه‌تى : ( قُلْ يَا عِبَادِىَ الَّذِينَ أَسْرَفُوا عَلَيٰ أَنْفُسِهِمْ لَا تَقْنَطُوا مِنْ رَحْمَةِ اللَّهِ ۚ إِنَّ اللَّهَ يَغْفِرُ الذُّنُوبَ جَمِيعًا ۚ إِنَّهُ هُوَ الْغَفُورُ الرَّحِيمُ ) . (الزمر :٥٣) . واته : ئه‌ى محمد ( صلى الله عليه وسلم ) به به‌نده‌كانم بڵێ ئه‌وانه‌ى زۆر گوناهيان كردووه با بێ ئومێد نه‌بن له‌ره‌حم و به‌زه‌يى خوا چونكه بێگومان خوا له‌هه‌موو گوناهه‌كان خۆش ده‌بێت .\nوه له‌فه‌رمووده‌يه‌كى صه‌حيحدا هاتووه كه پياوێك له‌قه‌ومانى پێش ئيسلام (100) كه‌سى كوشتبوو پاشان په‌شيمان ده‌بێته‌وه و ده‌يه‌وێت ته‌وبه‌يه‌كى ڕاسته‌قينه بكات , به‌ڵام ده‌ترسێت له‌وه‌ى خواى گه‌وره ته‌وبه‌كه‌ى قه‌بول نه‌كات بۆيه ده‌چێت پرسيار له‌زاناياكى شاره‌زا ده‌كات و له‌وه‌ڵامدا زاناكه پێى ده‌ڵێت إن شاء الله خواى گه‌وره لێت خۆش ده‌بێت به‌ڵام ئه‌م شوێنه جێ بهێڵه كه كوشتن و گوناهت تيادا ئه‌نجام داوه بڕۆ بۆ فڵانه شاره كه‌سانى چاكى لێيه و عيباده‌تى خوا ده‌كه‌ن تۆش بڕۆ له‌گه‌ڵ ئه‌وان عيباده‌تى خوا بكه , ئه‌وه‌بوو پياوه بكوژه ته‌وبه‌كاره‌كه شاره‌كه‌ى به‌جێهێشت و به‌ره‌و ئه‌و شوێنه رۆييشت كه زاناكه رێنموويى بۆ كرد , قه‌ده‌رى خوا ئه‌م بكوژه ته‌وبه‌كاره له‌نيوه‌ى رێگا ئه‌جه‌لى هات و مرد , راسته‌وخۆ فريشته‌كانى ره‌حمه‌ت و فريشته‌كانى سزا دابه‌زين و بوو به مشتوومه‌ر له‌نێوانيان فريشته‌كانى ره‌حمه‌ت ده‌يان وت ئێمه رۆحه‌كه‌ى ده‌به‌ين چونكه ئه‌وكه ته‌وبه‌يه‌كى راسته‌قينه‌ى كردووه و به‌ره‌و ئه‌نجامدانى كرده‌وه‌ى چاك به‌ڕێكه‌وتوه , وه فريشته‌كانى سزاش ده‌يان وت ئێمه ده‌يبه‌ين چونكه ئه‌م پياوه هيچ كرده‌وه‌يه‌كى چاكى نه‌كردووه , ئه‌وه‌بوو خواى گه‌وره فريشته‌يه‌كى ناوبژيوانى بۆناردن و پێى فه‌رموون مه‌سافه‌ى نێوان ئه‌م دووشاره بپێون ئه‌گه‌ر له‌وشوێنه نزيك تربوو كه گوناهى تياكردووه ئه‌وه‌با فريشته‌كانى سزا رۆحه‌كه‌ى ببه‌ن وه ئه‌گه‌ر له‌وشاره نزيك تربوو كه ده‌يه‌وێت بچێت به‌ندايه‌تى خواى تيادا بكات ئه‌وه با فريشته‌كانى ره‌حمه‌ت رۆحه‌كه‌ى ببه‌ن , كاتێك پێوايان بينيان بستێت له‌وشاره نزيكتره كه ده‌يه‌وێت بچێت كرده‌وه‌ى چاكى تيادا ئه‌نجام بدات ڕاسته‌وخۆ فريشته‌كانى ره‌حمه‌ت رۆحه‌كه‌يان بردوو خواى گه‌وره لێى خۆش بوو چونكه به‌ڕاستى ته‌وبه‌ى كردبوو و هه‌وڵى ئه‌نجامدانى كرده‌وه‌ى چاكى دابوو - وه بێگومان له‌رۆژى دواييدا خواى گه‌وره كوژراوه‌كانيش به‌پاداشتى زۆر رازى ده‌كات - .\nاللهم تقبل منا إنك أنت السميع العليم وتب علينا إنك أنت التواب الرحيم\n27 / ربيع الثانى / 1438 ه --- 25 / 1 / 2017 م\nنوسین و ئامادەکردنی : مامۆستا هەڵگورد مصطفى گەڵاڵەیی\nبەش: تاوان و حەرامکراوەکان سەردان: ٣٥٦٢


ئیسپانیا و پرتوگال داوای میوانداری كردنی مۆندیالی 2030 ده‌كه‌ن – Knwe.org\nسەرەکی » وەرزش » ئیسپانیا و پرتوگال داوای میوانداری كردنی مۆندیالی 2030 ده‌كه‌ن\nئیسپانیا و پرتوگال داوای میوانداری كردنی مۆندیالی 2030 ده‌كه‌ن\nیه‌كێتی تۆپی پێی ئیسپانیاو پرتوگال دوپاتیان كرده‌وه كه فایلی ره‌سمی پێشكه‌ش فیفا ده‌كه‌ن بۆ ئه‌وه‌ی میوانداری مۆندیالی 2030 بكه‌ن.\nمۆندیالی ساڵی 2022 له وڵاتی قه‌ته‌ر ده‌كرێت و دوای ئه‌و مۆندیاله‌ش ژماره‌ی هه‌ڵبژارده‌كان زیاد ده‌كرێت ئه‌مه‌ش ده‌رگا به ڕووی فایلی هاوبه‌ش ده‌كاته‌وه كه مۆندیالی 2026 له ئه‌مریكا و مه‌كسیك و كه‌نه‌دا ده‌كرێت.\nسه‌ركه‌وتنی فایلی سیانی وڵاتانی ئه‌مریكای باكوور رێگه‌ی بۆ ئیسپانیا و پرتوگال خۆشكردوه جارێكی تر فایلی هاوبه‌ش پێشكه‌ش به فیفا بكه‌ن بۆ ئه‌وه‌ی میوانداری گه‌وره‌ترین بۆنه‌ی تۆپی پێ بكه‌ن.\nئه‌مه یه‌كه‌م جار نییه‌و ئه‌و 2 هه‌ڵبژارده‌یه فایلی هاوبه‌ش پێشكه‌ش ده‌كه‌ن پێشتر له ساڵی 2018 ركابه‌ری روسیایان كرد و ساڵی 2010ه‌ش به‌هه‌مان شێوه فایلیان پێشكه‌ش كرد به‌ڵام سه‌ركه‌وتوو نه‌بوون.\nبه‌ڵان ئه‌مجاره زیادبوونی ژماره‌ی هه‌ڵبژارده‌كانی مۆندیالی بۆ 48 هه‌ڵبژارده یارمه‌تی ده‌ره بۆ ئه‌وه‌ی پرتوگال و ئیسپانیا سه‌ركه‌وتوو به‌تایبه‌ت كه مۆندیالی 2030 تێپه‌ڕبوونی 100 ساڵ ده‌بێت به‌سه‌ر ده‌ستپێكی مۆندیال و فیفاش هه‌وڵ ده‌دات پاڵه‌وانێتییه‌كی مێژوویی له‌و یاده به‌ڕێوه ببات.\nچاوه‌ڕێش ده‌كرێت ئه‌رژه‌نتین و ئۆرۆگوای به فایلێكی هاوبه‌ش دیارترین ركابه‌ر بن بۆ فایلی ئیسپانیا و پرتوگال به‌تایبه‌ت كه ئۆرۆگوای ده‌یه‌وێت وه‌كو چۆن میوانداری مۆندیالی 1930 كرد ئه‌واش له یادی 100 ساڵه‌ی مۆندیال جارێكی تر پاڵه‌وانێتییه‌كه رێكبخات.


ئاسایشی سۆران، سێ کادیرە دەستگیرکراوەکەی یەکێتی بەچی تۆمەتبار دەکات...؟\nئاسایشی سۆران، سێ کادیرە دەستگیرکراوەکەی یەکێتی بە شکاندنی قەدەغەی هاوتوچۆ تۆمەتبار دەکات\nبەڕێوەبەرایەتی ئاسایشی سۆران لە راگەیەندراوێكدا، سێ کادیرە دەستگیرکراوەکەی یەکێتی بە شکاندنی قەدەغەی هاوتوچۆ تۆمەتبار دەکات.\nلە راگەیەندراوەكەی قائیمقامیەتی سۆراندا ھاتووە: "دوێنێ شەو سێ هاووڵاتی دۆڵی باڵەیان سەر بە ناحیەی قەسرێ بەهۆی شکاندنی قەدەغەی هاتووچۆ و هەروەها گواستنەوەی خەڵک بە قاچاخ لەلایەن ئاسایشەوە دەستگیر کران. جیا لەم سەرپێچییە هیچ هۆکارێکی دیکە بۆ دەستگیرکردنی ئەم هاووڵاتیانە نەبووە و خودی دانیشتووانی ئەو ناوچەیەش ئاگادارن و دەزانن ئەمانە بۆ دەستگیر کران، بەڵام بەداخەوە کەسانێک ئەم بابەتانە دەخەنە قاڵبێکی سیاسییەوە و رێگری لە جێبەجێکردنی یاسا دەکەن".\nئاسایشی سۆران باس لەوەش دەکات: "بەهۆی ئەو کێشەی خوڵقێندرا ئێوارەی ئەمڕۆ لەسەر فەرمانی سەرۆکی حكومەت ئەو سێ کەسە ئازاد کران، ئەوەش دوای ئەوەی جێگری سەرۆکی حکومەت ئەم داوایەی ئاراستەی سەرۆكی حكومەت کردبوو".\nئاسایشی سۆران دەشڵیت: "هێزەکانی ئاسایش یاسا و رێنماییەکان جێبەجێ دەکەن و هیچ جیاکارییەک لەم بوارەدا ناکەن. هیوادارین لەم دۆخە سەختەدا هەموو لایەنە سیاسییەکان هاوکارمان بن تاکو یاسا و رێنماییەکان وەک خۆی جێبەجێ بکرێت".\nئەو سێ کادیرەی یەکێتی دوێنێ شەو دەستگیرکران، ئەمڕۆ وەک میدیای یەکێتی ئاماژەی بۆ کرد، ئازاد کراون.\nئه‌م بابه‌ته 732 جار خوێنراوه‌ته‌وه\nزیدان ١٧ساڵێک بۆ جێگرەوەی پۆگبا دەدۆزێتەوە


"قودس بەردەوام پایتەختی فەلەستینە"\n"قودس بەردەوام پایتەختی فەلەستینە"\nبه رواری داگرتن : 2018-05-12 11:42\nئەستەمبۆڵ - لەگەڵ ڕێپێوانی گەڕانەوەی گەورەلە فەلەستنین لە زۆربەی شارەكانی توركیا لە پێناو قودس ناڕەزایەتی و گردبونەوە ئەنجام دا بەهەمان شێوە خۆپیشاندا لە شاری ئەستەمیۆل ئەنجام درا بۆ داكۆكی كردن لە قودسی پیرۆز.\n70 ساڵە ڕژێمی سەهیۆنی بەردەوام بەهەمو شێوەیەك هێرش دەكاتە سەر مسوڵمانەكان لە سەر خاكی فەلەستین، منداڵ و گەنج و ئافرەت و پیاوەكان دەكوژێت. تەنانەت چەندین ڕۆژنامە نوس و چاڵاك وان كوژراون لە ڕێپێوانی گەڕانەوەی گەورە تائێستا 48 كەس شەهدی كراون هەروەها نزیكەی 8 هەزاركەس بریندار كراون.\nدوێنێ لەڵایەن ڕێكخراوە ناحكومیەكان و دەزگای ئی هاها، لە دوای نوێژی هەینی لە زۆربەی شارەكانی توركیا خۆپیشان دان ئەنجام درا چەندی بەیاننامە لە كۆنگرە ڕۆژنامەوانیەكان خوێنرانەوە بۆ داكۆكی كردن لە قودسی پیرۆز.\nلە شاری ئەستەمبۆڵ دوای نوێژی هەینی لە مزگەوتی فاتیح لە پاركی سەڕاجانە لایەنەكان خۆپیشاندانیان ئەنجام دا بە دروشمی" شەرمەزاری بۆ ئیسڕائیل"سەلام لە قودسی هەمیشە خۆ ڕاگر"\nئەحمەد عەودی، سەرۆكی كۆمەڵەی فەلەستین(FİDDER) وتارێكی پێشكەش كرد باسی لەوە كرد" سوپاس بۆ خودا كە تۆڵە سێنەرەوەی زاڵمەكانە دەبێت باش بزانین قودس شوێنێكی پیرۆزە تایبەت نیە تەنها بە عەرەبەكان بەڵكو پەیوەستە بە تەواوی مرۆڤایەتی لە توركیا پەیامی ناڕەزایەتی دژی سەهۆنیەكان دەر دەكەین هەروەها قودس پایتەختی فەلەستینە هەروەها دەمێنێتەوە نابێت بهێڵێن بكرێتە پایتەختی ئسڕائیل، ئەمریكا دەیەوێت قودس بكات بە پایتەختی ئیسڕائیل سەفارەتەكەی بگوازێتەوە، پشتیوان بە خوا سەر كەوتو نابێت."\nڕەزوان كایە، سەرۆكی دەزگای ئۆزگور دەر، وتی"سەد ساڵ دەبێت سەهیۆنیەكان بە چەك و بەند كردن و كوشتن هێرش دەكەن سەر فەڵەستینیەكان، دواین پەیامی یان ئەوە بو كە گرژی لێكەوتەوە دەبێت سەهیۆنەكان باش بزانن ئیڕادەی خەڵكی فەلەستین بەردەوامە ناكەوێت هەمو چینەكان دژی سەهیۆنی وەستاون ئەوانەی خۆیان لە پێناو دینی خودا فیدای دەكەن خودا پاداشتیان دەداتەوە لەو 70 ساڵەی دوای بەهەمو شێوەیەك فەلەستین خاكی پیرۆز داگیر دەكرێت خودایە خاكی مسوڵمانەكان بپارێزە لە دەست نەیارانی ئیسلام."\n" فەلەستین پێویستی بە ئێمە نیە ئێمە پێویستیمان بە فەلەستینە"\nدوڕاڵی باقی، سەرۆكی مەمور سەن ئیستەمبۆڵ وتی" ئێمە بە هەمو جیاوازیەكان بۆ خزمەت و بەر گری كردن لە فەلەستین یەكین" باقی لە بەردەوامی قسەكانیدا باسی لەوە كرد" دەبێت باش بزانین فەلەستین پێویستی بە ئێمە نیە بەڵكو ئێمە پێویستیمان بە فەلەستینە، بڕیاری ئەمریكای خزمەت كاری سەهیۆنی لە هەمو جیهان دژی وەستان، چونكە پایتەختی سەهیۆنیەكان تەل ئەبیبە شوێنی ئیسڕائیلی فاشیست و بكوژە. ئەوان نایانەوێت مسوڵمان لە دونیا دەنگی هەبێت هەر وەك چۆن شێخ ئەحمەد یاسین یان شەهید كرد، ئێمە دژی زوڵم و ستەمی سەهیۆنیەكان دەوەستینەوە."\n"دەبێت ڕێكەوتن نامەی مەڕمەڕی شین هەڵ بوەشێتەوە"\nبولانت یڵدرم سەرۆكی دەزگای ئی هاها، وتی لە زۆربەی شارەكانی توركیا دژی خوێن ڕێزی سەهیۆنی ناڕەزایەتی و خۆپیشاندان ئەنجام درا هەروەها نابێت بە بڕیاری شەیتانی بچوك تڕامپ سەرۆكی ئەمریكا قودس بكرێتە پایتەختی سەهیۆنی، مسوڵمانەكانی فەلەستین دژی داگیر كاری سەهیۆنی ناڕەزایەتیان دەر بڕی بەڵام لە بەرامبەردا بە گوڵە وڵامیان درایەوە.\nلێرەوە داوا دەكەین كە ڕێكەوتنی مەڕمەڕی شی لە نێوان توركیا و ئیسڕائیل ئەنجام دراوە پێش چەندین ساڵ، هیچ خاڵێك لە ڕێكەوتنەكە ئامانجی نەبوە بەردەوام ڕۆڵەكانی فەلەستن شەهید دەكرێن، ئەمە چی دەگەینێت؟ پێش دە ساڵ و ئێستا وەك یەكە سەهیۆنی بەهەمو شێوەیەك داگیر كاری دەكات مسوڵمانەكان شەهید دەكات بۆیە داوای هەڵوەشاندنەوەی ئەو ڕێكەوتنە دەكەین كە هیچ لێ جێ بەجێ نەكراوە." (İLKHA)\nبليته كان سەهیۆنی،قودس،ئیسڕائیل،پایتەختی،توكیا


سەرپەرشتیاری وەزارەتی “الامر بالمعروف و النهي عن المنكر”ی حكومەتەكەی تاڵیبان ڕایگەیاند، ڕێنمایی نوێ بۆ کاری ڕاگەیاندنەکان دەرچووە و بەپێی ئەو ڕێنماییە، ژنان چیتر ناتوانن لە شاشەی تیڤییەکانەوە دەربکەون.\nمحەمەد خالید حەنەفی، سەرپەرشتیاری وزارەتی “الامر بالمعروف و النهي عن المنكر” لە ڕاگەیەندراوێکدا بە چەند خاڵێک کاری تەلەڤزیۆنەکانی ئاشکراکردووە و بەپێی ئەو ڕێنماییە، “چیتر ڕێگەنادرێت بە پەخشکردنی فیلمێک کە لەگەڵ شەرعدا نەیەتەوە و ببێتە هۆی تێکدانی ڕەوشتی کۆمەڵگە، هەروەها بەرنامەی تەلەڤزیۆنیی سەرگەرمی و ڕەخنەگرتن لە کەسایەتییەکان و بڵاوکردنەوەی وێنە و ڤیدیۆی نیمچە ڕووتی پیاوان قەدەغەیە”.\nبە وتەی ڕۆژنامەنووسانی ئەفغانی، ئەگەر ئەو ڕێنماییانە وەک خۆی جێبەجێبکرێت، ئەوا بەشێک لە تەلەڤزیۆنەکانی ئەفغانستان دەبێت دابخرێن، چونکە بەشێک لە تیڤییەکان داهاتیان لەڕێگای ڕیکلامی تەلەڤزیۆنییەوە دەستدەکەوێت، ڕیکلامەکانیش بەپێی ئەو ڕێنمایانە بڵاوکردنەوەیان قورسە.\nبە وتەی حەمدوڵڵا واسق، جێگری وتەبێژی حکومەتی تاڵیبان، ئەمڕۆ ئەو ڕێنماییانە دراوە بە میدیاکان و وەزارەتی پەیوەندیدار سەرپەرشتی جێبەجێکردنەکەی دەکات.\nئەگەرچی لەسەرەتادا و دوای كۆنترۆڵكردنەوەی ئەفغانستان، دەسەڵاتی تاڵیبان ڕێگای دەدا بە ژنان کاری ڕاگەیاندن بکەن، بەڵام بەو ڕێنماییە نوێیە ئەو مافەی لێ زەوتكردن.\nپێشبینی دەكرێت ئەو بڕیارانەی تاڵیبان ڕووبەڕووی ڕەخنەی ناوخۆیی و دەرەكیی بكاتەوە، بەوەی مافی ژنان پێشێل دەکات.\nپێكدادانی چەكداری لەنێوان چەكدارانی بزوتنەوەی تاڵیبان و هێزەكانی پاسەوانی سنووری ئێرانی ڕوویدا. ڕووبەڕووبوونەوەكە ئێوارەی ئەمڕۆ لە ناوچەی كنج…\nتورکیا.. ئەردۆغان هەڕەشە لە دەزگاكانی میدیا دەکات\nڕەجەب تەیب ئەردۆغان سەرۆک کۆماری تورکیا، ئەمڕۆ شەممە هەڕەشەی لە دەزگا میدیاییەکانی وڵاتەکەی كرد بە گرتنەبەری ڕێکكاری توند…\nسه‌رچاوه‌كان: ئه‌حمه‌د مه‌سعود و تاڵیبان ڕێككه‌وتن\nسه‌رچاوه‌كانى هه‌واڵی پاكستان بڵاویانكرده‌وه، بزوتنه‌وه‌ى تاڵیبان و ئه‌حمه‌د مه‌سعود گه‌یشتوون به ڕێككه‌وتن. به‌گوێره‌ی ئه‌و سه‌رچاوانه، ئه‌مڕۆ بزوتنه‌وه‌ى تاڵیبان…\nکازمی لە سەردانێکیدا بۆ تورکیا دۆسیەی سیاسی و ئابوری تاوتوێ دەکات\nبەپێی وتەی باڵیۆزی عێراق لە تورکیا ڕۆژی پێنجشەممەی داهاتوو 17 ی کانونی یەکەم، سەرۆکوەزیرانی عێراق سەردانی ئەنقەرەی پایتەختی…


ساختەکاریی لە گۆشتی سویددا کراوە - Radio Sweden Kurdish - رادیۆی سوید Radyoya Swêdê | Sveriges Radio\nشوان کەریم پزیشکی ڤێتەنەری لە شارەوانی ستۆکهۆڵم. وێنە: تێ تێ / شاهۆ موانی.\nساختەکاریی لە گۆشتی سویددا کراوە\nبڵاو کرایه‌وه fredag 29 januari 2016 kl 14.54\nچەند کۆمپانیایەک لەستۆکهۆڵم کە کاریان کڕین و فرۆشتنی گۆشت بووە هەستاون بەتێکەڵکردنی گۆشتی هاوەردە لەگەڵ گۆشتی سویدداو لەبازاڕدا بەنرخی گۆشتی سویدی فرۆشراوە.\nئیدی پێدەچێت ئەو گۆشتەی تۆ لە بازارە سویدییەکاندا بەنرخی گۆشتی سویدی کڕیبێتت لەڕاستیدا لە وڵاتانی دەرەیکییەوە هاوەردەکرابێتن. بۆ نمونە لە وڵاتی سلۆڤاکیا، ئەڵمانیا، پۆڵەند یان ئیسپانیاوە چەندین وڵاتی دیکەوە هاتابێت.\nجێگەی باسە ئەمڕۆ لە بازاڕدا نرخی گوشتی سویدیی گرانترە. ئەوەش بۆ دەگەڕێتەوە کە ئاژەڵ لە سویددا بەشێوەیەکی باش و تەندروست بەخێوکر دەکڕیت. هاوکات دەزگا چاودێرەکانی سوید لەم پرسەردا بەباشی چاودێری ئەم بابەتە دەکەن.\nشوان کەریم پزیشکی ڤێتەنەری لە شارەوانی ستۆکهۆڵم و یەکێک لە لێکۆڵەرەوانی ئاشکراکردنی ساختەکاری تێکەڵکردنی گۆشتی هاوردە لەگەڵ گۆشتی سویدیدا. شوان کەریم ئاماژە بەچۆنێتی لێکۆڵینەوەکان کردووە کە لەماوەی چەندین هەفەتدا ئەنجامدراوە. هاوکات لەلێکۆڵینەوەکاندا ئاشکرا بووە کە کۆمپانیاکان زیاتر لە ٥٠ تەن گۆشتیان تێکەڵکردووە و بەنرخی گۆشتی سویدیی فرۆشتۆتەوە.


چه‌ند خوویه‌كی جاهیلیه‌ت به‌رامبه‌ر به ژنان و چاره‌سه‌ریان له ئیسلامدا (7+8) || مامۆستا مه‌لا ئه‌حمه‌د کاکه مه‌حمود\nکاروباری ژنانچه‌ند خوویه‌كی جاهیلیه‌ت به‌رامبه‌ر به ژنان و چاره‌سه‌ریان له ئیسلامدا (7+8)\nچه‌ند خوویه‌كی جاهیلیه‌ت به‌رامبه‌ر به ژنان و چاره‌سه‌ریان له ئیسلامدا (7+8)\nحه‌وته‌م- له سه‌رده‌می جاهیلیه‌ت و له‌سه‌ره‌تای به‌شێك له سه‌ر هه‌ڵدانی ئیسلامیشدا ئافره‌ت كۆت و زه‌نجیركراوی ده‌ستی باب و براو خزم و كه‌س و كاری بوو، به‌ئاره‌زووی ئه‌وان نه‌بووبا هیچ ئافره‌تێك بۆی نه‌بوو مێرد بكات، گه‌لێگ جار له نه‌یارو ناحه‌زێكی ژنه‌كه به‌زۆر ماره ده‌كرا، یان ئه‌و پیاوانه‌ی ژنیان ته‌ڵاق ده‌دا، هه‌ركه كاتی شووكردنی ده‌هات، رێیان لێ ده‌گرت و نه‌یان ده‌هێشت به هیچ كه‌سێك شووبكات! پێیان ناخۆش بوو پاش ئه‌و ماوه‌یه ژنی ئه‌و بووه، ئێسته فلاَنێك بێت بیكاته ژنی خۆی، جا بۆ چاكسازی ئه‌و حاڵه‌ته و ئامۆژگاری كه‌س و كاری ژنه‌كه، خوای میهره‌بان و كارزان فه‌رمووی: (وإذا طلقتم النسا‌ء فبلغن أجلهن فلا تعضلوهن أن ینكحن أزواجهن إذا تراضوا بینهم بالمعروف..) 2/233. واته: كه ژنانتان ته‌لاَق داو، عیدده‌یان به‌سه‌ر چوو، ئێوه ئه‌ی موسڵمانان! مه‌بنه رێگرو به‌ر هه‌ڵستیان، كه به‌شێوه‌و شێوازێكی شه‌رعیی و به پێی باوو نه‌ریتی په‌سه‌ندی كۆمه‌ڵگه‌ی ئه‌وێ، پێك بێنه‌وه‌و شوو بكه‌نه‌وه به مێردی پێشوویان. (ترمزی) ده‌ڵێت: له‌سه‌رده‌می پێغه‌مبه‌ردا (مه‌عقه‌لی كوڕی یه‌سار) خوشكه‌كه‌ی خۆی له پیاوێكی موسڵمان ماره‌كرد، پاشان مه‌عقه‌ل ته‌لاَقی داو عیده‌ی به‌سه‌ر چوو، جا بۆ دوایی هه‌ردوو حه‌زیان له یه‌ككرده‌وه، ویستیان ژن و مێردیی بكه‌نه‌وه، به‌لاَم مه‌عقه‌ل- برای ژنه‌كه – به‌و كاره رازی نه‌ده‌بوو، وه‌له كابرای زاوایش- له به‌ر ئه‌وه كه كاتی خوی لێی ماره‌كردبوو وائێستاش ته‌لاَقیداوه- زۆر تووڕه بوو! ئه‌وسا ئه‌و ئایه‌ته هات: [وإذا طلقتم النسا‌ء فبلغن أجلهن فلا تعضلوهن..] مه‌عقه‌لیش ته‌سلیم بوو و كاره‌كه‌ی ئه‌نجامدا.(فتح الباری: ته‌فسیری سووره‌تی به‌قه‌ره). (ته‌فسیری مه‌نار) ده‌ڵێت: وشه‌ی (بینهم) له ئایه‌تی [إذا تراضوا بینهم بالمعروف..] ئه‌وه ده‌گه‌یه‌نێت كه هیچ له‌نگ و نه‌نگێكی تێدا نییه، ئه‌گه‌ر ژنه‌كه له‌گه‌ڵ هه‌ر پیاوێكی خاوه‌ن سومعه‌و رێزداردا ڕێك بكه‌وێت و شووی پێ بكات، جا له‌كاتی ئاوادا، ئه‌گه‌ر (وه‌لی) و سه‌ر په‌رستكاری ژنه‌كه، ڕێ له ژنه‌كه بگرێت شوو به مێردی ئاواو په‌سه‌ندی ناو كۆمه‌ڵگای سه‌رده‌م بكات، گوناهی ده‌گات. بۆیه زاناكان، ده‌ڵێن: ئه‌و ژنه‌ی له‌گه‌ڵ پیاوێكی سووك و كه‌منرخی ناو كۆمه‌ڵگه‌داپێك هاتبێ و بییه‌وێ شووی پێ بكات، ژنه‌كه‌ش بۆ خۆی رێزدارو سه‌نگینی ناو كومه‌ڵگه‌بوو، كه‌چی ئه‌و ژنه ویستی شوو به‌و پیاوه (خه‌سیس)و كه‌م به‌های ناو كۆ مه‌ڵگه‌یه بكات، ئه‌وه له كاتی ئاوادا خزم و كه‌س و كار ده‌توانێ رێی لێ بگرێ، تا ژنه‌كه‌ش كه‌م به‌هاو كه‌منرخ نه‌بێ له كۆمه‌ڵگه‌كه‌دا.\nبه‌ڵێ.. هه‌ڵبژاردنی كه‌سێكی هاوشان و، ناوو شۆره‌ت چاك، هه‌ر له كۆنه‌وه له‌ناو موسڵمانان و گه‌لانی تریشدا هه‌بووه، به‌تایبه‌تی له ناو پاشاو پیاو ماقووڵ و خه‌ڵكانی هه‌ڵكه‌وتووی ناو هۆزو خێڵه‌كاندا، هه‌قه یاساو رێسای وا پشت گوێ نه‌خرێت، تا له پاشه رۆژو ئایینده‌دا، ئه‌و عه‌قدو نیكاحه باشتر سه‌قامگیر ببێ و ڕه‌نگ بداته‌وه‌و، بتوانن زۆرتر پێكه‌وه بژین و، به‌كه‌م سه‌یری یه‌كتر نه‌كه‌ن و كه‌م ته‌رخه‌می ڕو نه‌كاته خێزانه‌كه‌یان، وا بزانم تا ئێستاش پاشاو پیاو ماقوولاَنی ده‌ره‌وه‌ی ئیسلام ره‌چاوی ئه‌مه ده‌كه‌ن، به‌لاَم سه‌د مه‌خابن زۆرێك له عه‌ره‌به‌كان ئه‌و باوو نه‌ریته‌یان گۆڕیوه، ده‌بینی كوڕه پاشایه‌كه چووه له گه‌ڵ ئافره‌تێكی گۆرانی بێژ، یان ئافره‌تێكی سه‌ماكه‌رو ئه‌كته‌ردا بۆ خۆی رێككه‌وتووه، دیاره به‌وه نه‌ریت و زنجیره‌ی پاشایه‌تیی و بنه‌ماڵه‌كه‌یانی رو خاندووه.\n(محمد عبده) ده‌ڵێت: (والمدار فی مسألة الكفا‌ءة علی العرف القومی والوطني، لا علی تقالید بیوت شرفا‌ء النسب والجاه وكبریائهم، فما یعده الجمهور إهانة للمرأة، تكون مضغة فی الأفواه وعارا علی بیتها فهو الذی یبیح لأولیائها المنع منه، إذا لم یكن العضل سببا المفسدة شر منه، فالمسألة من أحكام المصالح التی تختلف بحسب الزمان والمكان، لا تعبدیة، ولا یجوز إكراه المرأة علی الزواج بمن تكره مطاقا. (تفسیر المنار). واته: له هه‌ڵبژاردنی هاوسه‌ردا، عورف و باوی نه‌ته‌وایه‌تیی و نیشتمانیی دۆزی خۆی ده‌بێت، نه‌ك باوو نه‌ریتی ده‌وڵه‌مه‌ندو پاشاو پیاو ماقووڵان، هه‌ر شتێك جه‌ماوه‌ر به‌سووكایه‌تیی و بێ به‌های زانی بۆ ژن، ئه‌وا ده‌بێته مایه‌ی سووكایه‌تیی و عه‌یب و نه‌نگ بۆیی و، كه‌س و كاری ژن ده‌توانن به‌ر هه‌ڵه‌ستی بووه‌ستن، مه‌گه‌ر له به‌رهه‌ڵستكردندا، خراپتری لێ بووه‌شێته‌وه، كه‌وابوو ئه‌م مه‌سه‌له‌یه بۆ پاراستنی به‌رژه‌وه‌ندییه‌كانی ژنانه، به‌شێك نییه له (تعبد)یی و خواپه‌رستیی، چونكه به هیچ شێوه‌یه‌ك نابێ ژنان به‌زۆر به‌شوو بدرێن.\n(دكتۆر موسته‌فا سباعی) ده‌ڵێت: زۆرێكی زۆرینه‌ی كۆمه‌ڵگه - به‌تایبه‌تی گوند نشینه‌كان- تائێستاش باوو نه‌ریتی خۆیان به‌سه‌ر ژناندا زاڵكردووه، بۆیه باوك و دایك و خزم و كه‌سووكار، كێ هه‌ڵده‌بژێرن بۆ به‌شوودانی كچه‌كه‌یان، هه‌ر ئه‌وه په‌سه‌ند ده‌بێت، ئیتر هیچ ده‌رفه‌ت و مه‌جالێكیان بۆ كچه‌كه نه‌هێشتۆته‌وه!، بۆ ئه‌م كاره‌شیان هیچ به‌ڵگه نامه‌یه‌كی شه‌رعییان نییه، به‌ڵكو ئیجتیهادو ڕاو بۆچوونی هه‌ندێ له زاناكانی سه‌رده‌مه، بۆیه ئیمام (ئه‌بو حه‌نیفه) و هاوبیره‌كانی ئه‌وه ره‌تده‌كه‌نه‌وه‌و ده‌ڵێن (لیس للأب ولا لغیره من الأولیا‌ء إجبار البنت البالغة علی الزواج، ویجب علی الأب أو الأولیا‌ء إستئمارها فی امر الزواج، فان وافقت علیه صح العقد وإلا فلا).(المرأة بین الفقه والقانون). واته: نه‌باوك و نه هیچ كه‌سێكی تر بۆیان نییه، رێ له مێردكردنی كچان بگرن و به‌زۆر به شوویان بده‌ن، به‌ڵكو ده‌بێ پرس و رایان پێ بكه‌ن له كاروباری به مێرددانیان، جا ئه‌گه‌ر كچه ره‌زامه‌ندی له‌سه‌ر هه‌بوو، ئه‌وا نیكاحه‌كه داده‌مه‌زرێت، ئه‌گینه، دانامه‌زرێت.\n* كاروباری ژنان، لق و پۆپی زۆره‌و پێویسته باسی گشتیان بكرێت، بۆ نموونه: ئه‌و منداڵ و زارۆلاَنه ده‌كه‌وێته نێوان ژن و پیاو، ده‌بێ پشتگوێ نه‌خرێن و له هه‌موو سه‌رماو گه‌رمایه‌ك بپارێزرێن و به‌شێوه‌ی شه‌رعیی و په‌سه‌ندی خوایی به خێو بكرێن، به‌تایبه‌تی له‌وسات و كاته‌دا نێوان ژن و پیاو به‌ره‌و تێكچوون ده‌چێ، چونكه له‌وانه‌یه به‌هۆی ململانێ و چه‌له‌حانێی ئه‌وانه‌وه، منداڵه‌كه‌ش له‌بیر بكرێ و، مافی ره‌وای خۆی پێشێل بكرێ، به‌تایبه‌تی ئه‌گه‌ر ژنه‌كه له كابرا جیابوویه‌وه‌و ته‌لاَق درا، بۆیه قورئانی پیرۆز له‌سه‌ر دایك فه‌رزی ده‌كات كه: هه‌ر بووی ده‌بێ گۆشی بكاو تا دوو سالاَن شیری بداتێ، له‌ولایشه‌وه له‌سه‌ر باوك پێویست ده‌كات كه به‌پێی دابوو نه‌ریتی ناوچه‌كه جل و به‌رگ و خۆراك و خواردن مسوگه‌ر بكات بۆ دایكه‌كه، له به‌رامبه‌ر شیرپێدانیی و به‌خێوكردنیدا، دیاره ئه‌و به خێو كردن و، نان و تفاق و جل و به‌رگه‌یه، به‌پێی بوون و نه‌بوون ده‌گۆڕدرێ، هه‌ژار به پێی هه‌ژاری خۆیی و، ده‌وڵه‌مه‌ندیش به‌پێی، تواناو دارایی خۆی، بۆیه له‌سووره‌تی ته‌ڵاق دا ده‌فه‌رمووێ: ((... فإن أرضعن لكم فآتوهن أجورهن وأتمروا بینكم بمعروف. وإن تعاسرتم فسترضع له أخری. لینفق ذو سعة من سعتهِ ومن قدرَ علیه فلینفق مما آتاه الله لا یكلف الله نفساً إلا ما آتاها سیجعل الله بعد عسر یسراً)) 6-7. واته: ئه‌گه‌ر ژنان شیریان به منداڵدا، ئێوه‌ش كرێی و مزه‌ی خۆیانیان بده‌نێ‌و، به‌شێوه‌یه‌كی په‌سه‌ندو باو له گه‌ڵیان پێك بین، خۆ ئه‌گه‌ر كار گه‌ییشته ئه‌وه پێك نه‌یه‌ن، با ژنێكی تر – به‌ده‌ر له دایكه‌كه – شیری پێ بدات، كێ به‌ده‌سه‌ڵات‌و دارایه، به‌پێی خۆی، كێش بژێوی كه‌مه‌و ده‌سكورته، له‌وه‌نده‌ی خوا پێی به‌خشیوه بیبه‌خشێ‌و به‌ختی بكات، خوا ته‌نها به‌پێی بوون‌و توانا ئه‌رك ده‌خاته سه‌ر مرۆڤه‌كان، خواش پاش ته‌نگانه، به‌زوویی فه‌رحانه‌و خۆشی دێنێ.\nجا پاش كێشه‌و هه‌رای نێوان ژن‌و مێرد‌و، ئه‌وسا ته‌ڵاق، خوای گه‌وره – له‌باره‌ی مندالاَنی نێوانیانه‌وه – ده‌فه‌رمووێ: (والوالدات یرضعن أولادهن حولین كاملین لمن أراد أن یتم الرضاعة، وعلی المولود له رزقهن وكسوتهن بالمعروف لا تكلف نفس إلا وسعها لا تضار والدة بولدها ولا مولود له بولده وعلی الوارث مثل ذلك، فإن أرادا فصالا عن تراض منهما وتشاور فلا جناح علیهما، وإن أردتم أن تسترضعوا أولادكم فلا جناح علیكم أذا سلمتم ماآتیتم بالمعروف واتقوا الله واعلموا أن الله بما تعملون بصیر)) 2/233. واته: ده‌بێ دایكان دوو ساڵی ڕه‌به‌ق شیر به‌منداڵیان بده‌ن، به‌تایبه‌تی بۆ ئه‌و كه‌سه ده‌یه‌وێ شیری ته‌واوی بداتێ، ئینجا ده‌بێ باوكه‌كه له‌و ماوه‌ی شیر پێدانه‌دا جل‌و به‌رگ‌و بژێوی دایكه‌كه – به‌پێی باوو نه‌ریتی خه‌ڵكانی ئه‌و شوێنه – دابین بكات، هه‌ر كه‌سیش به‌ده‌ر له تواناو ده‌سه‌ڵات، شتێكی له‌سه‌ر نییه، هیچ دایك‌و بابێ، نابێ – له‌به‌ر ساواكه‌یان – زیان به‌یه‌كتر بگه‌یه‌نن، (نابێ باوكه‌كه سۆزو میهره‌بانی دایكه‌كه بقۆزێته‌وه‌و، گوشار بخاته سه‌ریی‌و بڕو بیانووی لێ بنێته‌وه، هه‌تا به‌خۆڕایی شیری بداتێ، دایكه‌كه‌ش نابێ ئه‌و بارودۆخه نائاسایییه‌ی باوكه‌كه بقۆزێته‌وه‌و، بچێ بڕوبیانووی زۆرتری لێ بگرێ) جا ئه‌گه‌ر منداڵه‌كه بابی نه‌بوو، بژێویی و جل‌و به‌رگی دایكه‌كه ده‌كه‌وێته سه‌ر میراتگرانی بابی منداڵه‌كه، جا ئه‌گه‌ر باب‌و دایك – به‌خۆشیی‌و ڕاویژ- پێكهاتن كه زووتر منداڵه‌كه له‌شیر ببڕێته‌وه، قه‌یدی نییه‌و، هیچ گوناحێكیان ناگات، خۆ ئه‌گه‌ر باوكه‌كه به‌رژه‌وه‌ندی منداڵه‌كه‌ی له‌وه‌دا دیته‌وه، كه ژنێكی تر – به‌ده‌ر له‌دایكه‌كه – شیری بداتێ، دیسان هیچ گوناحێكتان نایه‌ته سه‌ر، به‌و مه‌رجه به‌پێی داب‌و نه‌ریتی ئه‌و ڕۆژه‌یه، كرێ‌و مزه‌ی ته‌واوی بده‌نێ‌و غه‌دری لێ نه‌كه‌ن، ده‌بێ – له‌گشت ئه‌م كارانه‌دا – ترستان له‌خوا هه‌بێ، ده‌بێ ئه‌وه‌ش بزانن كه ئێوه هه‌ر كارێ ده‌كه‌ن خوا ده‌یبینێ.\nڕیعایه‌تی منداڵ‌و په‌روه‌رده‌ی ئه‌خلاقیی و ڕۆحیی‌و، لاشه‌و جه‌سته‌یی منداڵان به‌شێكی زۆر گرنگه له كۆمه‌ڵگه‌دا هه‌ر بۆیه له دینی ئیسلامیشدا، ئێجگار بایه‌خ‌و گرنگی دراوه‌تێ‌و، سه‌دان فه‌رمووده‌و هه‌وڵی پیاوچاكان به‌رامبه‌ری هاتووه‌و كراوه، دیاره ئه‌وه بابه‌ت‌و باسێكی جیاواز‌و سه‌ر به‌خۆی ده‌وێ، له‌م باسه‌دا – باسی گرنگی قورئان به‌كاروباری ژنان – فره ده‌باو، باسه‌كه‌ش ده‌گۆڕدرێ، بۆیه پشت به‌خوا – ئه‌گه‌ر خوا مۆڵه‌ت بدات – سه‌ربه‌خۆ باسی ده‌كه‌ین، به‌ڵام - وه‌كو به‌ڕێز دكتۆر عبدالكریم زه‌یدان له (المفصل)دا ده‌ڵێت – چه‌ند پرسیارێك دێته پێش: ئاخۆ بۆ ده‌بێ تا دوو ساڵ شیر به‌منداڵ بدرێ...؟ ئایا نابێ له‌و دوو ساڵه لا بدرێ: زیاد‌و كه‌م بكرێ، ئه‌گه‌ر بكرێ چ ئاسه‌وارێك له‌سه‌ر منداڵه‌كه په‌یدا ده‌بێ، چ حوكمێكی شه‌رعیی پێش دێت..؟ بۆ وه‌لاَمی ئه‌م پرسیارانه، خۆت چاوێ به(مفصل)دا بگێڕه، له‌وێ وه‌لاَمی تێروو ته‌سه‌لتان ده‌ست ده‌كه‌وێت.\nهه‌شته‌م - گیرووگرفتێكی تری ژنان له سه‌رده‌می جاهیلیه‌تدا: هه‌ر ژنێك مێرده‌كه‌ی مردبا، ده‌كه‌وته رۆژێكی تاریكه‌وه: ژیانی پڕ ده‌بوو له كوێره وه‌ریی، ده‌بوو پیسترو ناشیرینتر جلی له‌به‌ر كردباو، هه‌تا ماوه‌ی یه‌ك ساڵ بۆی ڕه‌وا نه‌بوو ده‌ستی به‌ربۆنی خۆش كه‌وتبا! پاشان به‌شێوه‌یه‌كی زۆر ناشیرین و كه‌مبه‌ها له‌ماڵ ئه‌یانبرده ده‌رێ و، پشقه‌لێكی له ده‌ست ده‌گرت و فرێی ده‌دا، به واتای ئه‌وه كه عیده‌ی ته‌واو بووه، ئه‌وسا سواری گوێدرێژێكیان ده‌كردو ده‌یانگێڕا..هتد.. له‌گه‌ڵ ده‌یان باوو نه‌ریتی خراپ و نه‌گونجاوی تر، له‌گه‌ڵ حورمه‌ت و كه‌رامه‌تی ژناندا، پاشان كه ئیسلام هات، ئه‌و گشت ره‌فتاره ناله‌بارو سه‌ختانه‌ی له‌سه‌ر شان هه‌ڵگرتن، وه له‌به‌ر رێزی پێكه‌وه‌بوونی ماوه‌ی ژن و مێردیان و، په‌یوه‌ندیی كۆمه‌لاَیه‌تی له‌گه‌ڵ باب و براو خزم و كه‌س و كاری مێرده‌كه‌یدا، وه بۆ كه‌مكردنه‌وه‌و سارێژبوونی برینی ئه‌و كۆسه‌ی لێیان كه‌وتووه، ئیسلام ئه‌و حاڵه‌تانه‌ی گشت گۆریی و هه‌ڵیوه‌شانده‌وه، عیدده‌و چاوه‌روانی- پاش مردنی مێرده‌كه‌ی- بۆ كرده چوارمانگ و ده رۆژ، له‌ولایشه‌وه باری دوو گیانی به‌و ماوه‌یه ده‌رده‌كه‌وێ، بۆ ئه‌مه‌یه خوای گه‌وره‌و كارزان له قورئاندا ده‌فه‌رموێ: [والذین یتوفون منكم و یذرون أزواجا یتربصن بأنفسهن أربعه أشهر وعشرا فإذا بلغن أجلهن فلا جناح علیكم فیما فعلن فی أنفسهن بالمعروف والله بما تعملون خبیر] 2 /234. واته: ئه‌و كه‌سانه‌تان كه ده‌مرن و، ژنیان لێ به جێ ده‌مێنێ، ده‌بێ ژنه‌كانیان تا چوار مانگ و ده رۆژ چاوه‌نواڕبن، ئیتر پاش ئه‌وماوه‌یه، هه‌ركارێ ده‌كه‌ن – هه‌ر دزێوو ناپه‌سه‌ند نه‌بێ – رێیان بده‌ن با بیكه‌ن، ئێوه گوناهتان ناگات، وه هه‌ركارێ بكه‌ن، خوا بۆ خۆی ئاگاداره پێی.\nبه‌ڵێ له‌به‌ر راگرتنی باری كۆمه‌لاَیه‌تی ناو خزم و كه‌س و كاری هه‌ردوولا، ده‌بێ له‌و ماوه‌ی عیدده‌یه‌یدا وه‌كو ژنانی تر خۆ نه‌رازێنێته‌وه‌و خۆی ئارایش نه‌دا، به‌ڵكو ده‌بێ به قورس و سه‌نگین خۆی ڕابگرێ و ئه‌ملاو ئه‌ولاو سه‌ره‌تاتكێ نه‌كاو، وا خۆی نیشان نه‌دا كه ده‌یه‌وێ مێرد بكاته‌وه، هه‌ر له‌به‌ر ئه‌مه‌ش بوو پێغه‌مبه‌ر ﷺ فه‌رمووی: ((لا یحل لأمرأة تؤمن بالله والیوم اڵاخر أن تحدّ علی میت فوق ثلاثة، إلا علی زوج أربعه أشهر وعشرا)) واته: هه‌ر ژنێ باوه‌ڕی به خواو به رۆژی په‌سلاَن هه‌بێ، رێگه‌ی نییه كه بۆ مردوان –پتر له سێ رۆژان– نیشانه‌ی تازیه‌ی و خه‌مباری پێوه دیار بێت، مه‌گه‌ر ژنی مێرد مردوو، ده‌بێ ئه‌و چوار مانگ و ده رۆژان چاوه‌ڕوان بێت. (زه‌ینه‌بی كچی ئوم سه‌له‌مه) ده‌ڵێت: به‌ر له‌ئیسلام باوبوو كه هه‌ر ژنێك مێرده‌كه‌ی مردبا، ژنه‌كه‌یان ده‌كرده ژوورێكی یه‌ك نه‌فه‌ریی و، خراپترین جل و به‌رگیان له‌به‌ر ده‌كردو، نه‌ده‌بوو نزیكی بۆنی خۆش كه‌وتبا، تاماوه‌ی یه‌ك ساڵ، ئه‌و سا له ماڵیان ده‌رده‌هێناو، پشقلێكیان له‌ناو ده‌ست ده‌ناو فرێیده‌دا (به‌واتای عیدده‌ی ته‌واو بوو)، به‌ڵام كه دینی خوا هات، ئه‌و ژنه له‌و گشت سووكایه‌تیی و رێلێگرتنه ئازاد بوو، پاش ئه‌و چوارمانگ و ده رۆژه‌یه، ئازاده‌و هیچ كه‌سێك نییه له خزمانی هه‌ردوولا، بتوانێ رێی لێ بگرێ له خۆ ئارایشدان و، له ده‌ستگیران گرتن و له شووكردنه‌وه ئه‌گه‌ر بیه‌وێ. واده‌زانم ئه‌گه‌ر به ویژدانه‌وه – ژن و پیاو– بڕواننه چاكسازییه‌كانی ئیسلام – له هه‌موو روویه‌كه‌وه– كاری باش و ڕێكوپێكی زۆری بۆ ژنان ئه‌نجامداوه‌و، زۆرێكی زۆرینه له باوو نه‌ریتی – پاش ماوه‌ی جاهیلیه‌تی ئه‌و سه‌رده‌مه‌ی– له‌سه‌ر شان هه‌ڵگرتوون، یان كه‌میكردوونه‌ته‌وه، به ئایه‌ته‌كانیشدا به‌ده‌ر ده‌كه‌وێ كه ژنان به‌ر له‌ئیسلام زۆر چه‌وساوه‌و بێ هه‌ق و ماف بوون و، به هیچ شێوه‌یه‌ك خاوه‌نی ڕاووبۆچوونی خۆیان نه‌بوون، هه‌میشه به‌ده‌ست باب و براو خزم و كه‌س وكاره‌وه، یان به‌ده‌ست خزمانی لای مێرده‌كه‌یه‌وه نالاَندوویانه!.\nئینجاپاش ئه‌و چاكسازییه ڕووده‌كاته پیاوان، ئه‌وانه‌ی ده‌یانه‌وێ ژن بهێنن و له‌گه‌ڵ جۆره ژنێكی ئاوادا ببنه هاوسه‌ر، پێیان ده‌فه‌رموێ: [ولاجناح علیكم فیما عرضتم به من خطبة النسا‌ء أو أكننتم فی أنفسكم علم الله أنكم كنتم ستذكرونهن و لكن لا تواعدوهن سرا إلا أن تقولوا قولا معروفا ولا تعزموا عقدة النكاح حتی یبلغ الكتاب أجله واعلموا أن الله یعلم ما فی أنفسكم فاحذروه واعلموا أن الله غفور حلیم] 2/235. واته: هیچ گوناهێكتان ناگاتێ، كه ژنانی شوومردوو – ناراسته‌وخۆ- ئاره‌زوو بكه‌ن و بخوازن. (ئیبن عه‌باس) ده‌ڵێ: وه‌ك ئه‌وه پێیان بڵێت: ده‌مه‌وێ ژن بخوازم، پێویستم به ژنه، حه‌ز ده‌كه‌م ژنێكی باشم ده‌ست كه‌وێ (بوخاریی ده‌یگێرێته‌وه). یان هه‌ر له دلاَ بڕیاری خواستنیان بده‌ن، خۆ خوا بۆخۆشی ده‌زانێ كه هه‌ر باسیان ده‌كه‌ن، به‌ڵام نابێ به‌نهێنی ژوانیان بده‌نێ و قسه‌یان له‌گه‌ڵ بكه‌ن بۆ ماره‌كردنیان – پاش عیدده‌یان– مه‌گه‌ر خوا په‌سه‌ندانه بێت، وه ده‌بێ تا ئه‌و ماوه‌ی عیدده به‌سه‌ر ده‌چێ، ئێوه نیازی ماره‌كردنیان نه‌كه‌ن، چاكیش بزانن كه خوا ده‌زانێ ئێوه چی له‌دڵتانایه، وه له‌خوا بترسن‌و بشزانن له گوناحان ده‌بوورێ و له‌سه‌رخۆیه.\nبه‌كورتی: نابێ پیاوان له‌گه‌ڵ ژنانی مێرد مردوودا، له باره‌ی خواستن‌و، ژن‌و مێردی قسه‌و باس بكه‌ن، تا عیدده‌یان به‌سه‌ر ده‌چێ، به‌ڵكو ته‌نها ئه‌مه‌نده‌تان بۆ هه‌یه كه: به‌شێوه‌ی ناڕاسته‌وخۆ، وه‌لای خه‌ڵكی ئه‌و ناوچه‌یه‌ش په‌سه‌ند بێت، به گوێیاندا بده‌ن كه: ژنی وه‌كو تۆ هه‌رگیز دانامێنێ، ئیتر قسه‌وباس و ژوان دانان پێكه‌وه‌و هاتوچۆ‌و نامه گۆڕینه‌وه‌و هتد.. كارێكی حه‌رام‌و ناڕه‌وایه، ئه‌مه‌یش – خوا باشتر ده‌زانێ – بۆ ڕاگرتنی كاروباری كۆمه‌ڵگه‌و كۆمه‌ڵایه‌تییه، له‌وانه‌یه خزم‌و كه‌س‌و كاری مێرده مردووه‌كه توڕه‌ببن‌و، هه‌راو كێشه‌شی لێ بووه‌شێته‌وه، ئه‌گه‌رچی ڕاڤه‌كارانی قورئان قسه‌ی زۆرتریان لێكردووه‌و، بۆچوونی زیاتریان هه‌یه بۆ دیاریكردنی حیكمه‌ت‌و فه‌لسه‌فه‌كه‌ی، به‌لاَم هه‌ركامێكیان بێت – له‌و بۆچوونانه– گرنگ گۆڕینی ئه‌و حاڵه‌ته ناله‌باره‌بوو كه به‌سه‌ر ئافره‌تی مێرد مردوودا سه‌پێنرابوو.\nئینجا باس له‌و ژنانه ده‌كات كه: مێرد ده‌كه‌ن‌و، به‌ر له پێكه‌وه نووستن‌و سه‌رجێیی له‌گه‌ڵ كردنیاندا، - به‌هه‌ر هۆیه‌كه‌وه بێت– ته‌ڵاق ده‌درێن، ئه‌مانه‌یش دوو جۆرن: هه‌یانه له‌ناو (عه‌قد)ی ماره بڕینه‌كه‌دا ناوی ماره‌ییان بۆ هاتووه‌و، رێژه‌یه‌كیان بۆ دیاریكراوه، هه‌یشیانه بێ ماره‌یی، نیكاح كراون – كه ئه‌مه پێچه‌وانه‌ی یاساو باوی نیكاحه، چونكه ناو هێنانی ماره‌یی له ناو نیكاحدا – به‌پێی ئایه‌ته‌كه– فه‌رزو پێویسته، جا له‌و حاڵه‌ته‌دا كه‌به‌بێ ماره‌یی نیكاح كراوه، جا ئه‌گه‌ر ته‌لاَقدرا، ده‌بێ (موتعه) و قه‌ره‌بووی بدرێتێ.. موتعه‌ش: به‌و ماڵ‌و سامانه ده‌گوترێت، كه پاش ته‌ڵاقدان، ده‌درێته ژنه‌كه – بۆ دڵخۆشكردن‌و ڕه‌واندنه‌وه‌ی ئه‌و كه‌ش‌و هه‌وا لێڵه‌یه، به‌هۆی ته‌ڵاقدانه‌وه ڕوویكردۆته ژنه‌كه‌و كه‌س‌و كاری ژنه‌كه، دیاره دیاریكردنی رێژه‌كه‌ی، به‌پێی بوون‌و نه‌بوونی مێرده.. خۆ ئه‌گه‌ر ماره‌یییان بۆ دیاریكرابوو له گرێ به‌ستی عه‌قده‌كه‌دا، ئه‌وا ده‌بێ نیوه‌ی بداتێ، مه‌گه‌ر سه‌ماحه‌ت‌و لێبوردنیان به‌رامبه‌ر یه‌كتر هه‌بێت: واته: ژنه‌كه – یان سه‌رپه‌رستیاری ژنه‌كه – ده‌توانێ له‌و ماره‌یییه كه قورئان بۆی دیاری ده‌كا ده‌س هه‌ڵبگرێ‌و ئازادی بكاو هیچی لێ نه‌سێنێت، پیاوه‌كه‌ش هه‌روا بۆی هه‌یه ده‌س له‌نیوه‌كه‌ی خۆی هه‌ڵبگرێ‌و، هه‌موو ماره‌ییه‌كه‌ی بداتێ، له‌گه‌ڵ ئه‌وه‌یشدا عه‌فووو گه‌ردن ئازادی له ته‌واوی ماره‌یی یه‌كه باشتره‌و، به‌خواناسینه‌وه نزیكتره، بۆیه (جوبه‌یری كوڕی مونعیم) كاتێ كچه‌كه‌ی (سه‌عدی كوڕی ئه‌بی وه‌قاس)ی ته‌ڵاقدا – به‌ر له‌سه‌ر جێیی- ته‌واوی ماره‌یییه‌كه‌ی دایه، گوتیان: بۆچی واده‌كه‌یت؟ گوتی: كاتی خۆی (سه‌عد) منی بانگ كرد بۆ مێردكردنی كچه‌كه‌یی‌و، له‌و كاته‌دا ڕووم نه‌هات بڵێم نامه‌وێ، بۆیه ئیستا هه‌موو ماره‌یه‌كه‌ی ده‌ده‌مێ، چونكه من خۆم به‌شیاوتر ده‌زانم به فه‌زڵ‌و به‌خشین له‌به‌رخوا.\nبۆ ئه‌و ئاراسته‌یه كه خودا ده‌فه‌رمووێ: [ لاجناح علیكم إن طلقتم النسا‌ء مالم تمسوهن أو تفرضوا لهن فریضة، ومتعوهن علی الموسع قدره وعلی المقتر قدره، متاعا بالمعروف حقا علی المحسنین، وإن طلقتموهن من قبل أن تمسوهن وقد فرضتم لهن فریضة فنصف مافرضتم إلا أن یعفون أو یعفو الذی بیده عقده النكاح، وأن تعفوا أقرب للتقوی، ولا تنسوا الفضل بینكم، إن الله بما تعملون بصیر ] 2/236-237. واته: ئه‌گه‌ر ژنانتان – به‌ر له‌سه‌رجێیی كردن – ته‌ڵاقداو، هێمان ماره‌ییتان بۆ دیاری نه‌كردبوون، ماره‌ییان ناكه‌وێ بیانده‌نێ‌و، ئێوه‌یش گوناحتان ناگات، به‌ڵام ده‌بێ له‌ماڵی خۆتاندا شتێكیان بده‌نێ، هه‌ر كه‌سیش به‌پێی خۆی: دارا له ئه‌ندازه‌ی خۆیی‌و، نه‌داریش هه‌ر به‌ئه‌ندازه‌ی خۆی، ئه‌مه هه‌ق‌و فه‌رزه له‌سه‌ر چاكه خوازان.، خۆ ئه‌گه‌ر ماره‌ییتان بۆ بڕیبوونه‌وه، به‌لاَم له‌گه‌ڵیان نه‌نووستبوون، ئه‌وا له‌حاڵه‌تی ئاواشدا، نیوه‌ی ماره‌ییان ده‌كه‌وێ، مه‌گه‌ر خۆیان بیبه‌خشن، یان ئه‌وكه‌سه بیبه‌خشێ ماره‌ییه‌كه‌ی به‌ده‌سته، خۆ به‌خشینیش له ئاكاری پارێزكارانه‌وه نزیكتره، نابێ چاكه كردن – له‌گه‌ڵ یه‌كتر – له‌بیر بكه‌ن. خوا – له‌هه‌ر كارێ ئێوه ده‌یكه‌ن – چاودێره.\nبه‌ڵێ هه‌ر ئافره‌تێك به‌ر له‌وه له‌گه‌ڵ مێردا بخه‌وێت، ته‌ڵاق بدرێ، بێ شك –لێره‌و له‌وێ– تووشی هێندێ قسه‌و قسه‌ڵۆكه ده‌بێ‌و، گه‌لێ گومانی خراپیشی پێ ده‌برێت‌و، له‌وانه‌یشه هه‌زار‌و یه‌ك شتی له‌سه‌ر جێ بكه‌نه‌وه، ئه‌گینه به بۆچوونی ئه‌وان ته‌ڵاق نه‌ده‌درا، جا بۆ ڕه‌واندنه‌وه‌ی ئه‌و كه‌ش‌و هه‌وا پڕ له به‌دگومانی‌و دوو دڵیه، قورئانی پیرۆز (موتعه)ی فه‌رزكردۆته سه‌ر مێرد، بیدا به‌ژنه‌كه، بۆئه‌وه گومانی گومانداران بڕه‌وێته‌وه‌و بزانن كه ئه‌گه‌ر ته‌ڵاقدانه‌كه له‌به‌ر شتێكی نابه‌جێ‌و ئابڕوبه‌ر بوایه، ئه‌م پیاوه نه‌ده‌چوو به‌شێك له‌ماڵی خۆی، یان ئه‌و نیوه‌ی ماره‌یی یه‌كه‌شی بداتێ، دیاره ئه‌و كات وای لێ دێت كه ده‌بێ ته‌نها و ته‌نها مه‌سه‌له‌كه پێك نه‌هاتن بووه‌و نه‌گونجاون، نه‌ك شتێكی تر، له (بوخاری)یدا هاتووه كه: پێغه‌مبه‌ر ﷺ (ئه‌میمه‌ی كچی شه‌راحیل)ی ماره‌كردو به‌ر له‌نووستن لێی جیابوویه‌وه‌و، پاشان فه‌رمانیدا كه: دوو كراسی سپی، سه‌رتاپێی، بدرێتێ‌و به‌ڕێ بكرێت.\nبۆ ئه‌م (موتعه)یه‌ش هێندێ له‌زاناكان ده‌ڵێن – ده‌بێ به‌هه‌موو ژنێكی ته‌ڵاقدراو – پاش پێكه‌وه نووستن‌و، به‌ر له‌پێكه‌وه نووستن – بدرێ، به‌ڵگه‌ی ئه‌و بۆچوونه ئه‌وه‌یه كه‌خوا به‌گشتیی ده‌فه‌رمووێ: [وللمطلقات متاع بالمعروف حقا علی المتقین]، یان ده‌فه‌رمووێ: [یاأیها النبی: قل لأزواجك إن كنتن تردن الحیاة الدنیا وزینتها فتعالین أمتعكن وأسرحكن سراحا جمیلا] دیاره كه هاوسه‌ره‌كانی پێغه‌مبه‌ر ﷺ سه‌رجێییان له‌گه‌ڵ كراوه‌و ماره‌ییشیان بۆ بڕاوه‌ته‌وه، كه‌چی ئاماده‌یه شتێكیان بكاته هه‌دیه‌و دیاریی پاش جیابوونه‌وه‌كه.. بێگومان ئه‌م ڕاو بۆچوونه – بۆ سارێژكردنی برینی ژنه‌كه‌و خزم‌و كه‌س‌و كاره‌كه‌یی و، ڕه‌واندنه‌وه‌ی ئه‌و گشت دوو دڵیی و به‌دگومانیه‌ی ئه‌م‌و ئه‌وه، زۆر جێگه‌ی خۆیه‌تیی و، له‌گه‌ڵ واقیعه‌كه‌دا زۆر په‌سه‌ند‌و له‌باره، بۆیه ئێمه‌ش له‌گشت لایه ده‌خوازین كه: ئه‌گه‌ر - خوانه خواسته- ته‌ڵاق هاته به‌ین، هه‌ر ئاوا به‌ساده‌یه‌كه‌وه پاڵ نه‌نێین به‌ژنه‌كه‌وه‌و، بیكه‌نه ده‌ره‌وه! به‌ڵكو ده‌بێ شتێكی باش‌و له‌بارو شیاو به ژیانی ئه‌و ڕۆژه به‌ژنه‌كه بدرێ كه‌لای خه‌ڵكی خاوه‌ن به‌ها بێ‌و كه‌م‌وكوڕی ژیانی ژنه‌كه‌ی پێ پڕبكرێته‌وه له‌و ڕۆژه‌دا.\nسەرچاوە : كتێبي ژنان و كاروبارى ژنان لەئيسلامدا / نووسينى: ئەحمەد كاكە مەحموود\nژمارەی سەردان: 824186


زایینی: ٠٦-١٠-٢٠١٢ - هەتاوی: ١٣٩١/٠٧/١٥ - ١٧:٣٦ تاران قه‌باره‌ی فۆنت:\nکوردستان میدیا: هاووڵاتییه‌کی خه‌ڵکی سه‌قز به‌تۆمه‌تی هاوکاریی حیزبێکی ئوپۆزسیۆنی رێژیم، سزای زیندانی به‌سه‌ردا سه‌پا.\nبه‌گوێره‌ی راپۆرتی ئاژانسی هه‌واڵده‌ریی موکریان، هاووڵاتییه‌کی خه‌ڵکی سه‌قز به‌ناوی "حه‌سه‌ن فاتمی" به‌تۆمه‌تی چالاکیی ته‌بلیغی له دژی رێژیم و هاوکاریی حیزبه ئوپۆزسیۆنه‌کان، له‌لایه‌ن دادگای ئیقلابی سه‌قزه‌وه سزای ٣ ساڵ زیندانی به‌سه‌ردا سه‌پا.\nئه‌و سزایه له‌لایه‌ن دادگای پێداچوونه‌وه‌ی پارێزگای سنه‌وه په‌سند کراوه.\nفاتمی له‌لایه‌ن لاقه‌وه، که‌م ئه‌ندامه و له زیندانی ناوه‌ندیی سه‌قز ماوه‌ی حوکمه‌که‌ی تێپه‌ڕ ده‌کات.\nهه‌روه‌ها حه‌سه‌ن فاتمی ساڵی رابردووش به‌تۆمه‌تی ئه‌منیه‌تی ده‌سبه‌سه‌ر و به دانانی بارمته ئازاد کرابوو.


كلیك بكه و ئه‌م فه‌رمانگه‌یه وه‌ك فه‌رمانبه‌ر داتده‌مه‌زرێنێت\nدوای چاوه‌ڕوانییه‌كی زۆری هاووڵاتییان، كۆمسیۆنی باڵای سه‌ربه‌خۆی هه‌ڵبژاردنه‌كان، لینكی ناو تۆماركردنی بوون به كارمه‌ندی گرێبه‌ستی له كۆمسیۆن بڵاو كرده‌وه.\nئه‌مڕۆ چوارشه‌م سه‌عات 10ی به‌یانی، كۆمسیۆنی باڵای سه‌ربه‌خۆی هه‌ڵبژاردنه‌كانی هه‌رێمی كوردستان، لینكی ناو تۆماركردنی بۆ پێشكه‌شكردنی داواكاری بۆ فه‌رمانبه‌رانی گرێبه‌ست چالاك كرد، له ئێسته‌وه ده‌توانن ناوتان تۆمار بكه‌ن و ببن به فه‌رمانبه‌ر.\nوه‌ك پێشتر كۆمسیۆنی هه‌رێم ڕای گه‌یاندبوو، پرۆسه‌كه له ڕێی لینكی تایبه‌تی كۆمسیۆنه‌وه ده‌بێت كه ده‌توانن كلیك له‌سه‌ر www.khec.krd بكه‌ن و پارێزگاكه‌تان هه‌ڵبژێرن و ناوتان تۆمار بكه‌ن.\nپێویستیشه ته‌واوی زانیارییه‌كان به وردی و ڕاستی تۆمار بكرێن، ئه‌گه‌ر نا ڕووبه‌ڕووی لێپێچینه‌وه‌ی یاسایی ده‌بنه‌وه، هه‌روه‌ها پێویسته (ژماره‌ی ده‌نگده‌ر، ژماره‌ی بنكه‌ی ده‌نگدان، ناوی بنكه‌ی ده‌نگدان)ی خۆتان بزانن كه مه‌رجه بۆ پڕكردنه‌وه‌ی فۆڕمی داواكارییه‌كه.\nپڕكردنه‌وه‌ی فۆڕم له به‌یانی ئه‌مڕۆوه تا 17ی ئه‌م مانگه به‌رده‌وام ده‌بێت، دواتر به شێوه‌ی تیروپشك ناوه‌كان دێنه هه‌ڵبژاردن و ئه‌ركیان له‌سه‌ر سندووقه‌كانی ده‌نگدان پێ ده‌درێت و ڕاهێنانیان پێ ده‌كرێت.\n"وشه" لینكی ته‌واوی شاره‌كان بۆ تۆماركردنی ناو بۆ پێشكه‌شكردنی داواكاری بڵاو ده‌كاته‌وه، كلیك له‌سه‌ر ناوی شاره‌كه‌ت بكه و فۆڕمه‌كه‌ت پڕ بكه‌وه:\nهه‌ولێر سلێمانی دهۆك هه‌ڵه‌بجه\nبڕیار دراوه 30ی ئه‌یلوولی ئه‌مساڵ هه‌ڵبژاردنی په‌رله‌مانی كوردستان ئه‌نجام بدرێت، به‌پێی تۆماره سه‌ره‌تایییه‌كانیش، سێ ملیۆن و 88 هه‌زار و 642 كه‌س مافی ده‌نگدانیان هه‌یه.\nئه‌م بابه‌ته 2765 جار خوێنراوه‌ته‌وه


ئەو ھۆکارانەی وای کرد ھەدەپە و ئا‌ک پارتی دەنگەکانی لە ھەندێک شێوین کەم بکات و ھەروەھا ئستەنبۆل لەدەست بدات – Standard Kurd\nئەو ھۆکارانەی وای کرد ھەدەپە و ئا‌ک پارتی دەنگەکانی لە ھەندێک شێوین کەم بکات و ھەروەھا ئستەنبۆل لەدەست بدات\nلەلایەن ستاندار Posted on نیسان 2, 2019 نیسان 2, 2019 243 جار بینراوە 0 سەرنج\nحاتم عزیز گه‌ردی\nدوای ئەوەی ٣١ مارت لە تورکیا ھەڵبژاردنی ناوەخۆیەکانی تورکیائەنجامدرا. بەپێ ئەنجامە بەرایەکان و ئەو داتا و زانیارایانەی لەبارەی ئەنجامەکان بڵاوکراوەتەوە. ئەکەپە لە بەشی زۆری ناوچە گەورەکان دەنگی کەم کردووە و ھەروەھا ئەستەمبۆلیشی تا رادەیەکی زۆر لە دەست بداوە و ھەدەبەش بەشێکی گەورەی دەنگەکان و چەند شارێکی گەورە ی کوردی لە دەستداوە. لەبەرامبەر پارتی گەلی کۆماری چەھەپە توانی زۆربەی شارە گەورەکانی وەکو ئەنکارا و ئەدەنا و ئێسکی شھیر لە سەروی ھەمووانیش ئەستنبۆل و ئزمیر بەدەست بھێنێت.\nئەو ھۆکارو بەر ئەنجامانەی وای کرد کە ئۆپۆزسیۆنی تورکیا بەم شێوەیە دەنگەکانی زیاد بکات کۆمەلێک ھۆکارگەڵ ھەن.\n١. ئەوەی وای کرد لە ئەستنبۆل جەھەپە سەرکەوتوو بێت کوردەکان بوون، بە بۆچوونی بەشێکی زۆر شارەزایانی تورکیا و تەنانەت کوردەکانیش کوردەکانی ئەستنبۆل ھۆکاری سەرەکی بوون لە سەرکەوتنی کاندیدەکەی جەھەپە . ئەمەش بۆ ئاکەپە زەنگێکی مەترسیدارە چونکە بۆ ئاکەپە ئەستنبۆل بە دلی تورکیا و سەنتەی ئابووریەکەی دادەنرێت .\n٢. کوردەکان نامەیەکی کراوەیان بۆ زۆربەی ھەر زۆری پارتەکان نارت تەنانەت ھەدەپەش کە سەرکەوتوون ودۆڕانی تۆ ئێمە دیاری دەکەین. بۆ ئاگەپەش ئاشکرایان کرد کە ئەوان دەتوانن ببن بە ھۆکارێکی سەرەکی بۆ گۆرانکاری سیاسی لە ناو تورکیا و شێوینە گرینگەکانی وەکو ئەستەنبۆل و ئەنکارا و ئەدەنا .\n٣. ھۆکارێکی تر کە لە وای کرد کوردەکان دەنگ بە جەھەپە بدەن ، نەبوونی کاندیدی کورد لەم ناوچانە بە تایبەتی ئەستنبۆل و ئەنکارا . ھەروەھا بەشێوەیەک لە شێوەکان ھاوپەیمانیەکەی ھەدەپە و چەھەپە. سەرەڕای نەبوونی کاندید کورد لە ناو ئاکەپە بە پیچەوانەی ھەڵبژاردنەکانی رابردوو.\n٤. یەکێک لە ھۆکارە ھەر گرینگەکان رووداوەکانی ئەم دوایەوە و کێشە ئابوورەکانی تورکیایە . چونکە بەشێکی زۆر پێداویستەکانی ھاوولاتیان بە تایبەتی ئاو و کارەبا و غاز نرخەکەی گران بووە .لەگەڵ ئەوەش پێداوسیتیەکانی رۆژانەی ھاووڵاتیان نرخەکانی بەرزبۆتەوە. بە تایبەتی لەشار گەورەکانی وەکو ئەستنبۆل و ئەنکارا . ئەمەش کاریگەری لەسەردەروونی تاکەکان دەبێت و دواتریش رەنگدانەوەی سیاسیشی بە دواوە دێت . ھەروەکو دەبینین روویدا لەم ھەڵبژاردنە.\nئەوەی سەبارەت بە لەدەست دەستدانی بەشێکی زۆر ناوچە کوردیەکان لە لایەن ھەدەپە بۆ ئاکەپە دەگرێتەوە بۆ ئەو سیاستە ھەڵانەی ھەدەپە و ھەروەھا گرتنی بەشیکی زۆر لە کادیرانی لە لایەن حکومەتی تورکیا لەگەل ئەوە شەڕ و ململانیەی لە ناوچەکە ھەیە بە ھۆی بوونی ئەندامانی پارتی کریکارانی کوردستان پەکەکە کە بەشێوەکی لەم دووھەڵبژاردنانەی کۆتایی کاریگەری لەسەر دەنگدەری کورد کردبوو. ئەوەی کە من وا دەبینم کوردەکان لەم ناوچانە دەنگ بە ئاگەپە بدەن. دەگەرێتەوە بۆ ئەو کارانەی لەم دوایە لەم ناوچانە ئەنجامی داوە ، دوای لابردنی و دەستگیرکردنی بەشێکی زۆر لە سەرۆک شارەوانی سەرۆکی ئەنجومەن و ئەندامانی شارەوانی و قەزاو ناحیەکان و دانانی کەسانی نزیک لە ئاکەپە و ئەندامانی ئاکەپە لە شوێنیان و دەست کراوەکردنیان لە کارکردن لەم ناوچانە تاوەکو بتوانن دەنگی دەنگدەری کورد بۆخۆیان ڕابکێشن.\nئەم ھەڵبژاردنە ھەم زەنگی مەترسدار بوو بۆ ھەدەپە تا بە خۆی دابچێتەوە و ھەمیش نامەیەکی کراوە بوو بۆ ئاگەپە کە کاری سیاسی ھەڵە ئەنجامی سیاسی گەورەی ڵی چاوەڕوان دەکرێت. ھەورەھا مەترسی لە دەستدانی دەسەڵات لە تورکیا لە پارتیکەوە بۆ پارتێکی تر زۆر ئاسانە. لە بەرامبەریش چەھەپە دەبێت لەمەودوا شێوازیکی نوێ و باشتر بەکاربھێنیت تاوەکو بتوانیت دەنگی زیاتر بۆخۆی رابکێشێت. ئەگەر نا بەپێچەوانەوە لەوانیە تا ماوەیەکی ھەڵێکی وا بۆ نەڕەخسی . ھەورەھا زیاد بوونی دەنگەکانی ئاگەپە لە بەشێکی زۆر ناوچەکانی تروکیا بەرامبەر لە دەست دانی ئەستەمبۆل برینەکەی بۆ شارێژ ناکات.\nبڵاوکراوەی پێشووپۆست لە خزمەتی دەستەڵاتی شاراوە\nبڵاوکراوەی نوێترئەمریکا هاوکاریە داراییەکانی بۆ پێشمەرگە کەم دەکاتەوە لە ستاندەر بڕ و هۆکارەکەی بزانە\nئامانجی سەردانەکەی نێچیرڤان بارزانی بۆ به‌غدا ئاشکرابوو\nPosted on حوزه‌یران 20, 2019 0 1290\nیەكێك لەكاندیدەکانی یەکێتی بۆ وەرگرتنی پۆستی وەزارەتی داد دەستی لە کارکێشایەوە\nPosted on حوزه‌یران 25, 2019 0 1101\nموراد قەریلان ڕاستی وت\nPosted on حوزه‌یران 29, 2019 0 425\nپەکەکه دەستپێشخەریەکی نوێ بۆ تورکیا ڕادەگەیەنێت “ئۆجەلان بگواسترێتەوە ماڵێکی پارێزراو”\nPosted on ته‌مموز 4, 2019 0 717\nPosted on ته‌مموز 10, 2019 0 423


سوریا: سعودیە حەوت ساڵە حاجیانی سوریای بێبەش كردووە لە حەج – تۆڕی میدیایی خەڵک\nسوریا: سعودیە حەوت ساڵە حاجیانی سوریای بێبەش كردووە لە حەج\n2018/06/21 - 6:30 PM\nوەزارەتی ئەوقافی سوریا، حكومەتی سعودیە تۆمەتبار دەكات بەوەی كە هاوڵاتیانی سوریای بۆ حەوت ساڵ لەسەر یەك بێبەش كردووە لە بەجێگەیاندنی فەریزەی حەج.\nئەمڕۆ پێنج شەممە، وەزارەتی ئەوقافی سوریا لە بەیاننامەیەكدا رایگەیاند: “مەرجی توانین بۆ بەجێگەیاندنی روكنی حەج بەدینەهاتووە، ئەوەش بەهۆی بەسیاسەتكردنی فەریزەی حەج لەلایەن دەسەڵاتدارانی سعودیە، وێڕای دووبارەكردنەوەی داواكارییەكان بۆ وەزارەتی حەج لە سعودیە لەڕێی وەزارەتی ئەوقاف و دەرەوەی سوریا و رێكخراوی هەماهەنگی ئیسلامی”.\nوەزارەتی ئەوقافی سوریا لە بەیاننامەیەكەيدا رایگەیاندووە”ئەوەی نوسینگەكانی گەشتوگوزار لە لوبنان دەیكەن لەگەڵ هەندێك لە تاكەكاندا، ئاسانكاریی نییە بۆ بەجێگەیاندنی فەریزەی حەج، بەڵكو سودوەرگرتنی سیاسی و ماددیی سعودییەكانە لە روكنێكی مەزنی ئیسلام، ئەمەش لەڕێی وەبەرهێنانی لەڕێگەی لایەنە دوژمنكارەكانی نیشتمان لەژێر ناوی لیژنەی باڵای حەجی سوریا”.\nبەپێی بەیاننامەكەی وەزارەتی ئەوقافی سوریا” هەموو ئەوانە لە تەواوی گشتاندن و كۆڕ و راگەیاندنەكانی سەر شاشەكانی تەلەفیزیۆن، بۆ هاوڵاتیان رونكرراونەتەوە”.\nبەڤیدیۆ.. شیری گوێدرێژ لە ئیران كەوتە بازارەوە\nمێركل: بە مەرج بەشداریی لە پرۆسەی ئاوەدانكردنەوەی عیراق و سوریادا دەكەین


ئۆپزسیۆن دەڵێت ژەهرخوارد کراوە و مۆسکۆ نکوڵی دەکات\nکرملن نکوڵی دەکات لەو هەواڵانەی دەڵێن مۆسکۆ دەستی هەبووە لەو هێرشەی کرایەسەر ئەلیکسی ناڤالنی سەرکردەی ئۆپزسیۆن.\nناڤالنی، لە نەخۆشخانەیەکی ئەڵمانیا هێڵراوەتەوە و لە کۆمادایە و پزیشک دەڵێن ئەنجامەکانی تاقیکردنەوە تەندروستییەکان نیشانی دەدەن کە ئەلیکسی ژەهرخوارد کراوە.\nهاوپەیمانەکانی ئەم سیاسییە ئۆپزسیۆنە دەڵێن کرملن لە پشت ژەهراویکردنی گەورەترین ڕەخنەگرەوەیە لە حکومەتی ڕوسیا، هەروەها داواش دەکەن لێکۆڵینەوە بکرێت تا بزانرێت ئایا ڤلادمیر پوتن، سەرۆکی ڕوسیا لە پشت ئەم پیلانی ژەهراوی کردنەوەیە یان نا.\nدیمتری بیسکۆڤ، وتەبێژی کرملن، ئەمڕۆ سێشەممە بە پەیامنێرانی وتووە "ئەم گوناهبارکردنانە بە هیچ شێوەیەک دروست نین و تەنها دەنگە دەنگێکی بۆشن و هەرگیز بە شتێکی ڕژدیش وەریناگرین."\nئەلیکسی ناڤالنی، کە یەکێکە لە توندترین ڕەخنەگر لە سەرۆکی ڕوسیا و لێکۆڵەریشە لەسەر دۆسێکانی تایبەت بە گەندەڵی، ڕۆژی پێنجشەممەی ڕابردوو،لە فڕۆکەدا کە لە سیبریاوە دەگەڕایەوە بۆ مۆسکۆ، هەستی بە نەخۆشی و داهێزرانی گیانی دەکرد، هەر بەو هۆیەشەوە فڕۆکەکە بە ناچاری نیشتەوە و برایە نەخۆشخانەی ئومسک.\nلە پشووی هەفتەدا، گواسترایەوە بۆ نەخؤشخانەی شارتیە لە بەرلین و لەوێش پزیشکەکان وتیان ئاماژە هەن بەوەی مەتریاڵی کۆڵینستیراز لە لەشیدا هەبێت.\nئەم مەتریاڵە ئاوێتەیەکی کیمیاییە و بۆ چارەسەرکردنی نەخۆشی لەبیرچوونەوە بەکاردەهێنرێت، بەڵام لە هەمان کاتیشدا لە هەندێک لە گازەکانی دەمار و دەرمانی تایبەتی لەناوبردنی مێرووەکانیشدا هەیە.\nئانگیلا مێرکل، ڕاوێژکاری ئەڵمانیا، ئامادەیی خۆیی نیشاندا بۆ هاوکاریکردنی ناڤالنی و لەگەڵ ژمارەیەک ڕێبەرانی تری ئەوروپادا داوای کردووە لە ڕوسیا لێکۆڵینەوە بکرێت لەسەر ئەو ڕووداوە.\nپێشدەچێت یاریدەدەری وەزیری دەرەوەی ئەمریکا، هاوکاتی سەردانەکەی ئەمڕۆ سێشەممەی بۆ ڕوسیا، ئەم دۆسێیە لەگەڵ کاربەدەستانی ڕوسیادا بخاتە بەر باس.\nکیرا یارمش، وتەبێژی ئەلیکسی ناڤالینی، لە پۆستێکیدا لە تۆڕی کۆمەڵایەتی تویتەردا نوسیویە" ئاشکرایە بە شێوەیەکی ڕاستلێکۆڵینەوە لەسەر ئەم تاوانە ناکرێت تا تاوانبار بدۆزرێتەوە، لە هەمان کاتیشدا ئێمە هەموومان باش دەزانین تاوانبار کێیە."


بەهەشت | هاتنی خوێن لە دانەكان ڕۆژوو بەتاڵناكاتەوە\nمیوانی ئەمڕۆ: ١٧٨٧\nمیوانی هەفتە: ١٧٨٧\nكۆی گشتی سەردان لە بەرواری ٢٠١٠/١٥/٥: ١٥٣٩٤٩٢١\nپرسیار: ئـــایـــا ئـــەو خوێنەی لــــە دانەكانەوە بـــە نـــەزانی دەردەچێت، ڕۆژوو بەتاڵ دەكاتەوە یـــان نە ؟ وە ئەگەر سەرچاوەكەی مرۆڤێكی تر بێت جگە لــــە خـــۆی ـ واتــــا: دەرچوونی خـــوێنەكە بەهــــۆی لێدانی كەسێكی ترەوە بێت ـ، كـــە بـــە نـــەزانیەوە لێی دابێت ؟ سودمەندمان بكەن خوای پەروەردگار پــــاداشتی بە خێرتــــان بداتــــەوە.\nوەڵام: ئەو خوێنەی كە لە نێوان دانەكانەوە دەردەچێت، ڕۆژوو بەتاڵ ناكاتەوە، جا ئەگەر لە خودی ڕۆژووانەكەوە بێت، یان بەلێدانی بێت لەلایەن كەسێكی ترەوە.(اللجنة الدائمة: فتاوى اللجنة الدائمة للبحوث العلمية والإفتاء: ج 10: ص 267).\nپرسیار: ڕۆژێك لە ڕۆژەكانی ڕەمەزاندا، چارەكە سەعاتێك پێش مەغریب بە دەستەسڕێك دانەكانم سڕی، بەڵام خوێنیان لێهات، ئەم كارەم بە ئەنقەست نەبوو، وە مـــاوەیەكە دووچـــاری ئـــەم نــەخۆشیەك بووم، ئەویش ئەوەیە كاتێك (سیواك) بەكار دێنم خوێن لە دەم و دانەكانم دێت، ئایا ڕۆژووەكەم تەواوە ؟\nوەڵام: بەڵێ ڕۆژووەكەت تەواوە و ئەو خوێنەش كە لە پێستی ددانی مرۆڤ دەردەچێ لەكاتی سڕین و سیواك كردندا، هیچ زیانێكی نییە بۆ ڕۆژووەكەت.(اللجنة الدائمة: فتاوى اللجنة الدائمة للبحوث العلمية والإفتاء: ج 10: ص 213).\nکاتی دروستبوونی ئەم لاپەڕەیە: ٠.٠٣٨٦ چرکە


ژیاندۆستی و هەوڵدان بۆ بەختیاریی کۆمەڵ – کوردستان و کورد\nژیاندۆستی و هەوڵدان بۆ بەختیاریی کۆمەڵ\nبەرواری بڵاو کردنەوە 2019/07/06\nڕێبازی قاسملوو، ڕێبازی حیزبی دێموکرات (٢٣)\nلە روانگەی حیزبی دێموکراتەوە، “ئازادی” پێش ئەوەی مەفهوومێکی سیاسی بێت، تەعبیرێکی بەرینی ئینسانییە کە قەت لە تێکۆشانی سیاسیدا بە هیچ پاساوێک هەوڵی بەرتەسکردنەوەی نادرێ. خەباتی حیزبی دێموکرات کە مانایەکی سیاسی – نەتەوەیی بە خۆوە گرتوە، جیا لە هەوڵدان بۆ چەسپاندنی بەختیاری لە کۆمەڵی کوردەواریدا ناتوانێکی هیچ مانایەکی دیکە بدات. بەو مانایە کە ئینسانی کورد کە مافی باش ژیان و بەختیاربوونی لێ زەوت کراوە، دەیهەوێ بۆ وەدەستهێنانی ئەم مافە ئینسانییە خەبات بکات و بە ژیانێکی شیاوی خۆی بگات و ئەم خەباتە ناتوانێ بەتاڵ بێت لە مەفهوومی ژیاندۆستی. بۆیە حیزبی دێموکراتی کوردستان هەر لە سەرەتاوە زۆر ڕاشکاوانە لە بەرنامە خۆی دا ڕادەگەیەنێ کە؛ “بەرزکردنەوەی پایەی ژیانی گەلی کورد، ناوەرۆکی ئەساسی بەرنامەی حیزبی دێموکراتە”.\nلە حیزبی دێموکراتدا بە پێچەوانەی ئەو ڕوانینە باوانەی نێو بزووتنەوە سیاسییەکان کە پێیان وایە لە قۆناغی تێکۆشاندا پێویستە ڕەفتارە کۆمەڵایەتییەکان سنووردا بکرێن، ژیاندۆستی تێکەڵ بە ڕەوتی تێکۆشان دەکرێ و خەبات لەم پێناوی ژیاندۆستی و بەختیاربوونی کۆمەڵدا پێناسە وەردەگرێ. بۆیە درووشمی “ژیان و خەبات” دەبێتە نوێنگەی فەلسەفەی تێڕوانینی ئەم حیزبە بۆ کۆی تێکۆشانی خەباتکارانە.\nبەرزکردنەوەی پایەکانی ژیانی ئینسانی کورد و هەوڵدا بۆ بەختیاریی کۆمەڵی کوردەواری، ئامانجی ئەساسیی تێکۆشانی حیزبی دێموکراتە. لەم پێوەندییەدا شەهید دوکتور قاسملوو دەڵێ: “هەموو هەوڵی ئێمە ئەوەیە کە گەلەکەمان خۆش بژیت و کۆمەڵێکی بەختیارمان هەبێت”. لە ماوەی تێکۆشانی پڕ لە دژواری و ڕۆژە سەختەکاندا هیچکات ئەم ڕوانینە ئینسانییە، بە پاساوی جۆراوجۆری وەک بێدەرەتانی، شەڕ، ئاوارەیی و بێ‌ئیمکاناتی و کارەساتی جۆراوجۆر، نەتەنیا لە بیر نەکراوە بەڵکوو کەمڕەنگیش نەبۆتەوە.\nهەرکات حیزبی دێموکرات زانیبێتی کە ژیان و گوزەرانی کۆمەڵانی خەڵکی کوردستان بە هۆی هەڵوێست و سیاسەتێکی ئەوەوە، دەکەوێتە مەترسییەوە، دەست بەجێ پاشەکشەی لێ کردوە. دوای هێڕشی هێزە سەرکوتکەرەکانی ڕێژیمی کۆماری ئیسلامی ئێران بۆ سەر شارەکانی کوردستان لە هاوێنی ١٣٥٩ی هەتاوی، زۆر کەس و لایەن پێیان وابوو کە دەبوا هێزی پێشمەرگە لە شارەکاندا مقاومەتی کردبا و شەڕی لە نێو شارەکاندا درێژە پێ دابا. بەڵام حیزبی دێموکرات بە هیچ شێوەیەک ئەمە بە درووست نازانێ و بە هۆکاری پاراستنی “ژیانی خەڵک” شەڕ لە شارەکان دەباتە دەرێ و بە شێوەی پارتیزانی درێژە بە بەرەنگاریی چەکدارانەی خۆی دەدات. لەم پێوەندییەدا شەهید دوکتور قاسملوو دەڵێ: شەڕ لە نێو شارەکاندا بە قازانجی دوژمن و زەرەری خەڵکەکەمانە، ئێمە بە هیچ شێوەیەک نامانهەوێ خەڵک ژیانی لێ بشێوێ و ئاوارە بن و شارەکانمان وێران بکرێن”. ئەمە جیا لە خۆ بە بەرپرسیارزانین بەرانبەر بە ژیان و بەختیاریی کۆمەڵانی خەڵکی کوردستان ناتوانێ شتێکی تر بێت.\nلە ڕیزەکانی خەبات و تێکۆشانی ئەم حیزبەدا هەمیشە روانگەیەکی ئینسانی بەسەر جۆری تێفرینی حیزب بۆ سەر ژیان و ڕەفتاری تێکۆشەرانی دا زاڵ بووە. لەم حیزبەدا هاوکات لە گەڵ خەبات و تێکۆشان و گیانفیدایی بۆ ئاڕمانجە بەرزە سیاسی و نەتەوەییەکانی خەڵکی کوردستان، ژیاندۆستی بە مانا گشتی و کۆمەڵایەتییەکەی خۆی، کە بریتی بێت لە خۆشەویستی، پێکهێنانی ژیانی هاوبەش و بوونی منداڵ، هەڵپەرێکی و خۆشییەکانی دیکەی ژیان هەروا بەردەوام بووە. لەم پێوەندییەدا شەهید دوکتور قاسملوو یەکێک لە هاندەرانی ژیاندۆستی لەنێو ڕیزەکانی حیزبی دێموکراتدا بووە، هەمیشە پێشمەرگەکانی هان داوە کە جوانییەکانی ژیانیان خۆش بوێ. پێی وتوون؛ نابێ رەنگی ڕەش بپۆشن، نابێ رێشتان زۆر بێت. هەمیشە بە پێکەنین و دەربڕینی خۆشحاڵییەوە لە زەماوەندی پێشمەرگەکاندا بەشداری کردوە و هانی داون کە بەختەوەرانە بژین.\nئەم تێڕوانینە بەرزە ئینسانییە هەرچەند لە زۆر قۆناغدا باری ئەم حیزبەی لە ڕووی حەوانەوە و پێڕاگەیشتنەوە زۆر قورس و دژوار کردوە، بەڵام وەک باقی پڕنسیپە سیاسی و کۆمەڵایەتییەکانی دیکە، خەسڵەتێکی نەگۆڕە و وەک ڕێبازێکی فکری- کۆمەڵایەتی بەشێکە لە شانازییەکانی حیزبی دێموکرات.\nلە گەڵ ئەوەیکە یەکێک لە وتە هەرە پڕمانا و زیندووەکانی شەهید دووکتور قاسملوو ئەوەیە کە؛ “گەلێک ئازادی بوێ دەبێ نرخی ئەو ئازادییەش بدات”، بەڵام “ژیانی پێشمەرگەیەک” بۆ دوکتور قاسملوو “لە هەموو شتێک ئەزیزتر” بوو. بۆیە حیزبی دێموکرات بە بایەخەوە دڕونێتە ژیانی ئینسانی کورد و تەنیا وەدەستهێنانی ئازادییە کە دەتوانێ ئەم بایی ئەم نرخە دیاری بکات.


هەواڵ / کوردستان :: 19/02/2019 :: 53005 جار بینراوە\nوێنە: باندێکی دزیکردن دەستگیرکران\nشەمێران قادر ئەو کەسەی ویستی جگەری خۆی ببەخشێت بە ئاڵا میقداد، ئەو كچەی دوێنێ گیانی لەدەستدا، دەڵێت: "ئێستا هەست بە ئازاری لەدەستدانی خوشکێکم دەکەم و نەخۆشییەکەی ئەو کچە رێگەی نەدا بەشێکی جگەری خۆمی پێببەخشم".\nشەمێران قادر، ئەو پیاوەی بە مەبەستی هاوکاریکردن و بەخشینی بەشێکی جگەری بە ئاڵا میقداد لە زەڕەایەنەوە خۆی گەیاندە هەولێر، لەبارەی گیانلەدەستدانی ئاڵا بە دواڕۆژی وت: "بە گیانلەدەستدانی ئاڵا هەستم بە ئازار و ناڕەحەتییەکی زۆر کردووە و ئێستاش خەم بۆ ئەوە دەخۆم کە نەخۆشییەکەی ئەم کچە رێگەی نەدا بەشێکی جگەری خۆمی پێببەخشم".\nوتیشی: "بە کۆچکردنی ئاڵای تاقانە هەست بە لەدەستدانی خوشکێکی خۆم دەکەم و کارەساتێکە هەرگیز بیرناچێتەوە".\nئاماژەی بەوەشکرد: مەرج نییە هەموو کارێکی خێر و چاکە تەنها بە پارە بکرێت، بەڵکو بە بەخشینی بەشێکی جەستەش دەکرێت، بۆیە گرنگە کاتێک کەسێکی ئەم نیشتمانە کارەساتێکی وای بەسەردێت، هەموومان بە جەستە و رۆح ئامادەبین هاوکاری ئەو کەسانە بکەین کە تووشی رووداوێک دەبنەوە.


راچڵەکین نوێترین کتێبی نەبەز گۆران چاپ دەکات\n2426 جار خوێندراوەتەوە کات08:22 بەروار13-11-2018\nرۆمانی - مازیاری شەنگالی- نوێترین رۆمانی - نەبەز گۆران-ە، بەسپۆنسەری دەزگای-راچڵەكین - بەم نزیكانە لە ناوەندی - ئەندێشە- چاپ و بڵاو دەكرێتەوە.\nبەپێی لێدوانی نووسەری رۆمانەكە بۆ راچڵەکین، فەزای ئیشكردنی ئەم رۆمانە: لەسەر ئەوكارەساتەیە لەم دوایەوە بەسەر ئێزیدییەكاندا ھات، فەزای رۆمانەكە تانھا لەو گۆشە نیگایەوە سەیری كارەساتەكە ناكات جوڵەیەكی ناتەندروستی ھێزێكی توندرەوبوو بەسەر ئێزیدییەكانیدا ھێنا، بەڵكو كێشەی ئەو ئایینانە دەخاتەروو لەم ناوچەیە باڵادەستیان نییەو بەردەوام لەژێر ھەرەشەی گوتاری فاشیەتدان.\nمازیاری شەنگالی و ساری كاكەیی، دوو حیكایەت خوێنن، دەمانبەنەوە ناو مێژووی ھەردوو ئاینەكەو ھەریەكەیان لە گۆشە نیگای خۆیەوە، ئەو دیوە تاریك و مەترسیدارەمان پیشاندەدەن، فاشیەتی ئایینی و فاشییەتی حیزب چۆن بوونەتە مەترسییەك بۆ سەر ژیانی ئەوانی تری دەرەوەی خۆیان. پاشا لەناو فەزا گشتییەكەی سیاسەتی حیزبیدا ئەو دیوە دەخاتە روو، كە دەریابی دەستنووسەكان وەك فریاد رەسێك دێت ئومێدی گۆڕانكاری بچێنێت، بەڵام مەرگی دەریابی دەستنووسەكان، دەبێتە مەرگی ئومێدەكان و پاش خۆی خەونی گۆڕانكاری دەبێتە خەونی برەودان بە گوتاری فاشی بۆ لێدان لە جیاوازییەكان.\nنەبەز گۆران دەڵێت: ئەشێت ئەم رۆمانە زیاتر ھەوڵێك بێت بۆ پیشاندانی ئەو پێكدادانانەی لەم ناوچەیەدا بەھۆی فاشییەتەوە بەر ھەر یەكێك لە ئێمەو بەر ھەر یەكێك لە ئایینەكان و جیاوازییەكان دەكەوێت. فەزای نا تەندروستی گوتاری باڵا، دۆخێكی دروستكردوە ھەموومان دەرك بەو مەترسییە گەورەیە بكەین ئەم گوتارە بەرھەمی دێنێ.\nراشیگەیاند: دەشمەوێت سوپاسی دەزگای - راچڵەكین- بكەم سپۆنسەری رۆمانەكەیان خستە ئەستۆی خۆیان.\nسوپاسی -ئەندێشە- بكەم بۆ ماندووبوونیان كە بە شێوەیەكی پوخت پێشتر رۆمانی - میرنشینی خاڵ و خۆڵ-یان چاپكردوو، بریاڕیشە جگە لەم رۆمانە نوێییە، سەرجەم رۆمانەكانی دیكەم چاپ بكاتەوە.\nنەبەز گۆران، نووسەرو رۆژنامەنووس خاوەنی دەیان کتێبی ئەدەبی و رەخنەییە، یەکێکە لەنووسەرە ناودارە گەنجەکان لە باشووری کوردستان و پارچەکانی تر.


ژیاننامه و فیلمه‌كانی مارلۆن براندۆ – Knwe.org\nسەرەکی » ئەدەب و هونەر » ژیاننامه و فیلمه‌كانی مارلۆن براندۆ\nژیاننامه و فیلمه‌كانی مارلۆن براندۆ\nمارلۆن براندۆ جۆنیۆر»Marlon Brando» له 3/4/ 1924 له ئۆماها/ نیبراسكا/ ئه‌مریكا له دایكبووه، له 1/7/2004 له ویستهود/ له كالیفۆرنیا مردووه. دایكی ناوی دۆدی بووه، شانۆكار بووه. باوكی مارلۆن براندۆ ئێس.ئاڕ، خاوه‌ن كارگه‌ی كیمایی بووه. مارلۆنی ئه‌كته‌ر و ده‌رهێنه‌ر و چالاكوانی مه‌ده‌نی. به‌ڕه‌چه‌ڵه‌ك ئیرله‌ندییه‌كی كریستیان/ مه‌سیحییه.\nسه‌ره‌تاكانی ژیانی مارلۆن براندۆ\nمارلۆن براندۆ منداڵی سێیه‌م و دوا منداڵی خێزانه‌كه‌یه‌تی و خاوه‌نی دووخوشكی له خۆی گه‌وره‌تره به‌ناوی (جۆسیلین (1919 ــ 2005) و فرانسیس (1922 ــ 1994)، له ساڵی (1935) و له ته‌مه‌نی (11) سالێدا دایك و باوكی مارلۆن براندۆ لێكجودا ده‌بنه‌وه دوای ئه‌وه هه‌رسێ منداڵه‌كه لای دایكیان ده‌مێننه‌وه، كۆچ ده‌كه‌ن بۆ ناوچه‌یه‌كی شاری كالیفۆرنیا، به‌ناوی ئۆرانج، پاشان بۆ جارێكی دیكه دایك و باوكی پێكدێنه‌وه و كۆچ ده‌كه‌ن بۆ ئیلینوی له باكووری شیكاگۆ. له ساڵی (1940) براندۆ ده‌چێته ده‌نێدرێته ئه‌كادیمیای (شاتوك)ی سه‌ربازی له ناوچه‌ی مینیسوتا و هه‌ر له‌وێش خولیای نواندی تێدا دروست ده‌بێت، به‌ڵام به‌هۆی خراپی ره‌فتاره‌وه له ئه‌كادیمیا ده‌رده‌كرێت و پاشان وه‌ك كرێكار له هه‌ڵكه‌ندنی خه‌نده‌ق كاریكردووه. پاش ئه‌وه‌ش بۆ خوێندنی نواندن روو ده‌كاته نیویۆرك.\nژیانی خێزانی مارلۆن براندۆ\nمارلۆن براندۆ سێ جار ژنی هێناوه، به‌ڵام له‌هه‌ر سێكیاندا شكستی هێناوه و به‌رده‌وام نه‌بووه، واته به‌پێچه‌وانه‌ی ئه‌و گوته‌یه‌ی كه خۆی له فیلمیThe Godfather ــ 1972 ده‌ڵێت (هه‌ر پیاوێك كاته‌كانی له‌گه‌ڵ خێزانه‌كه‌یدا به‌سه‌رنه‌بات پیاوێكی راسته‌قێنه نییه)، به‌ڵام براندۆ ئه‌و كه‌سه بوو پاش سێجار ژن هێنان كۆتاییه‌كانی ته‌مه‌نی به ته‌نها ژیاوه، بۆ یه‌كه‌مینجار له‌گه‌ڵ خانمه ئه‌كته‌رێك ژیانی هاوسه‌ری دروست كرد به‌ناوی (ئانا كاشفی)، به‌ڵام ئه‌م په‌یوه‌ندییه ته‌نها دوو ساڵ به‌رده‌وامبوو له نێوان ساڵانی (1957 ــ 1959)، ژنی دووه‌می هێناوه له‌گه‌ڵ خانمه ئه‌كته‌رێك پێكهێنا به‌ناوی (مۆڤیتا كاستانیدا) به‌ڵام ئه‌م په‌یوه‌ندییه‌ش ته‌نها دوو ساڵ درێژه‌ی كێشا، له نێوان ساڵانی (1960 ــ 1962)، بۆ سێیه‌مین جار له‌گه‌ڵ ئه‌كته‌رێك ژیانی هاوسه‌ری پێكهێنا به ناوی (تاریتا تیریپاییا) و ئه‌م په‌یوه‌ندییه ماوه‌ی ده ساڵ درێژه‌ی كێشا له نێوان ساڵانی (1962 ــ 1972)، له نێوان ساڵانی (1988 ــ 2001) په‌یوه‌ندی هه‌بووه له‌گه‌ڵ خزمه‌تكاره گواتیمالاییه‌كه‌ی به‌ناو (كریستینا ماریا رویز) و سێ منداڵی لێی بووه، براندۆ خاوه‌نی (11) منداڵه، به‌ڵام، هیچ منداڵێكی له هاوسه‌ره فه‌رمییه‌كانی نین، واته له ده‌ره‌وه‌ی بازنه‌ی هاوسه‌ریی چه‌ندین په‌یوه‌ندی سۆزداری دیكه‌ی هه‌بووه له‌گه‌ڵ چه‌ند خانمێكدا له‌وانه (كریستینا ماریا رویز) و (ریتا مۆرینۆ) و (سینسیا لین)، ماوه‌یه‌كیش له‌گه‌ڵ خانمه ئه‌كته‌ر و مۆدێل (مارلین مۆنرۆ) له په‌یوه‌ندیدا بووه. منداڵه‌كانی براندۆ (كریستیان1959ــ 2008)،(چێینی1970 ــ 1995)، (میلێس جۆناسان ــ 1992)،(سایمۆن تیهۆتو ــ 1963)، (تیمۆس گاهان ــ 1994)، (میكۆ كاستانیدا ــ 1961) ، (رێبێكا ــ 1966)،(راییاتوا ــ 1982)،(مایمیتی ــ 1977)،(نینا پریسیلا ــ 1989)،(لیسا ــ 1964). به‌ڵام له ساڵی(1991) گه‌وره‌كه‌ی (كریستیان) به‌هۆی ته‌قه‌لێكردن و كوشتنی بۆیفرێندی خوشكه‌كه‌ی به به‌هانه‌ی ئه‌وه‌ی كه مامه‌ڵه‌ی له‌گه‌ڵ خوشكه‌كه‌ی باش نه‌بووه، بۆ ماوه‌ی ده‌ساڵ زیندانی ده‌كرێت و ئه‌م حاڵه‌ته‌ش كاریگه‌ریی ده‌روونی و عه‌قڵی زۆر خراپ ده‌كاته سه‌ر (چێینی) و له ساڵی (1995) خۆی هه‌ڵده‌واسێت»خۆی ده‌كوژێت»\nژیانی هونه‌ری مارلۆن براندۆ\nله‌ساڵی (1944) و له ته‌مه‌نی (20) ساڵیدا ده‌ستیكردووه به كاری هونه‌ری و له شانۆی (برۆدۆی)وه ده‌ستیپێكردوه، له ستودیۆی (ستۆدیۆی ئه‌كته‌ران) له نیویۆرك له‌سه‌ر ده‌ستی (ستیلا ئادله‌ر)،(لی ستراسبێرگ) له‌سه‌ر شێوازی هونه‌ری (ستانسلاڤیسكی). هه‌ر له‌و ساڵه‌دا له كارێكی شانۆییدا ده‌ركه‌وت (I Remember Mama) نووسینی (جۆن ڤان درۆتین) و (دیویت بۆدین) و ده‌رهێنانی (جۆرج ستیڤینس). كه كارێكی شانۆیی سه‌ركه‌وتوبووه و بۆ ماوه‌ی دووساڵ به‌رده‌وامبوو، پاشان له ساڵی(1946) له شانۆگه‌ری (قاوه‌خانه‌ی ترۆكلن) ده‌ركه‌وت و دواتر له شانۆگه‌ری (كاندیدا) نووسینی (جۆرج بێرنارد شۆ) ده‌ركه‌وت، دواتر له ساڵی (1947) ده‌رهێنه‌ری مه‌زن (ئیلیا كازان) پێشنیاری بۆ براندۆ كرد كه رۆڵ بگێڕیت له فیلمی(A Streetcar Named Desire) كه نووسینی (تێنسی ویلیاس) و ده‌رهێنانی(ئیلیا كازان)، ئه‌ویش پێشنیاره‌كه‌ی قبووڵ كرد و له ساڵی (1951) فیلمه‌كه بڵاوبووه‌وه و سه‌ركه‌وتنێكی گه‌وره‌ی تۆماركرد و بووه به‌ردی بناغه‌ی كاری سینه‌مایی براندۆ و به‌هۆی رۆڵگێڕانه ناوازه‌كه‌یه‌وه سه‌رنجی بینه‌ران و سینه‌ماكارانی راكێشا و به‌و هۆیه‌وه بۆ یه‌كه‌مجار له كاروانی سینه‌مایی خۆیدا پاڵێورا بۆ خه‌ڵاتی ئۆسكار، خودی فیلمه‌كه‌ش بووه (4) خه‌ڵاتی ئۆسكاری وه‌رگرت، سه‌ره‌تاكانی كاروانی هونه‌ری براندۆ له ساڵی (1950) وه به رۆڵی سه‌ره‌كی له فیلمی(The Men) له ده‌رهێنانی (فرید زینیمان) ده‌ستپێده‌كات، پاشان بۆ جاری دووه‌م و له ساڵی(1952) له‌گه‌ڵ ده‌رهێنه‌ر (ئیلیان كازان) له فیلمێكی (ژیاننامه/مێژوویی) به ناوی(!Viva Zapata) ده‌ركه‌وت و فیلمه‌كه سه‌ركه‌وتنێكی باشی به‌ده‌ستهێنا و بووه براوه‌ی خه‌ڵاتێكی ئۆسكار، پاشان بۆ سێیه‌مینجار و له ساڵی (1954) له‌گه‌ڵ ده‌رهێنه‌ر (ئیلیا كازان) له فیلمێكی (تاوان/دراما) به ناوی»On the Waterfront» ده‌ركه‌وت، ئه‌م فیلمه سه‌ركه‌وتنێكی بێ وێنه‌ی به‌ده‌ستهێنا و به‌هۆی نواندنه‌كه‌یه‌وه براندۆ بۆ یه‌كه‌مینجار له مێژووی هونه‌ری خۆیدا بووه براوه‌ی خه‌ڵاتی ئۆسكار و خودی فیلمه‌كه‌ش بووه خاوه‌نی (8) خه‌ڵاتی ئۆسكار، پاشان له ساڵی (1957) له فیلمێكی (رۆمانسی/دراما) به ناوی (Sayonara) ده‌ركه‌وت، ئه‌م فیلمه‌ش سه‌ركه‌وتنێكی باشی به ده‌ستهێنا و بووه خاوه‌نی (4) خه‌ڵاتی ئۆسكار. له نێوان ساڵانی (1951 ــ 1957) له رۆڵی سه‌ره‌كیدا براندۆ چوار جار پاڵێوراو و یه‌ك جاریش براوه‌ی خه‌ڵاتی ئۆسكار بووه، ئه‌م سه‌ركه‌وتنه یه‌ك له دوای یه‌كانه‌ی ده‌گه‌ڕێته‌وه بۆ دوو هۆی گرنگ یه‌كه‌م: ناوازه‌ی براندۆ له رۆڵگێڕاندا، دووه‌م: گرنگی و لێهاتوویی ده‌رهێنه‌ر و نووسه‌ر و به‌رهه‌مهێنه‌ری (یۆنانی/ئه‌مریكی) (ئیلیا كازان (1909ــ 2003) ی براوه‌ی (2) خه‌ڵاتی ئۆسكار بووه. پاشان له ساڵی (1961) وه‌ك ئه‌كته‌ر و ده‌رهێنه‌ر له فیلمێكی (رۆژئاوایی/دراما) به ناوی (One-Eyed Jacks) ده‌ركه‌وت، پاشان له ساڵی (1972) له به‌شی یه‌كه‌می فیلمێكی (تاوان/دراما) سێ به‌شیدا ده‌ركه‌وت كه به‌ناوی (The Godfather) ده‌ركه‌وت، كه به یه‌كێك له فیلمه سه‌ركه‌وتو و مه‌زنه‌كانی مێژووی سینه‌مای ئه‌مریكا ده‌دانرێت، كه به روڵی سه‌ره‌كی و له‌ژێر ناوی (دۆن ڤیتۆ كۆرلیۆن)، رۆڵی گێڕا، فیلمه‌كه ده‌رهێنانی (فرانسیس فۆرد كۆپۆلا) و نووسینی (ماریۆ پوزۆ، فرانسیس فۆرد كۆپۆلا)، ئه‌م فیلمه بۆ براندۆ سه‌ركه‌وتن و ناوبانگێكی ئێجگار مه‌زنی هه‌بوو كه بووه هۆی ئه‌وه‌ی بۆ جاری دووه‌م بووه خاوه‌نی خه‌ڵاتی ئۆسكار خودی فیلمه‌كه‌ش بووه خاوه‌نی (3) خه‌ڵاتی ئۆسكار، به‌ڵام ئه‌وه‌ی جێی سه‌رنجه به‌هۆی ئه‌وه‌ی كه هۆلیۆد له شكاندنی هیندییه سووره‌كان و خه‌ڵكانی ره‌سه‌نی ئه‌مریكا سیاسه‌تێكی كوشنده‌ی نواندووه ئه‌مه وایكرد وه‌ك ناڕه‌زایه‌تییه‌ك براندۆ ئاماده‌ی خه‌ڵاته‌كه نه‌بێت و له‌جێی خۆی كچێكی به‌ره‌چه‌ڵه‌ك ئه‌مریكایی و به پۆشاكی ره‌سه‌نه‌وه به‌ناوی (ساشین لیتڵفیزه‌ر) خه‌ڵاته‌كه وه‌ربگرێت. پاشان بۆ دووه‌مینجار له‌گه‌ڵ ده‌رهێنه‌ر (فرانسیس فۆرد كۆپۆلا) و له ساڵی (1979) له فیلمێكی (نهێنی/جه‌نگ) به ناوی(Apocalypse Now) ده‌ركه‌وت و جارێكی دیكه براندۆ درێژه‌ی به سه‌ركه‌وتن و نووسینی مێژوویه‌كی دیكه‌ی زێڕینی له ژیانی سینه‌مایی خۆیدادا و فیلمه‌كه بووه خاوه‌نی (2) خه‌ڵاتی ئۆسكار، كۆتایی ده‌ركه‌وتی له فیلمێكی (ئاكشن/تاوان) له ساڵی (2001) به ناوی (The Score) هاوڕێ له‌گه‌ڵ رۆبێرت دی نیرۆ و ئێدوارد نۆرتۆن، به‌ڵام فیلمه‌كه سه‌ركه‌وتنێكی باشی به‌ده‌ستنه‌هێنا، ئه‌گه‌رچی له‌و (39) فیلمه‌ی كه براندۆ تێدا ده‌ركه‌تووه رۆڵی ئێجگار قه‌شه‌نگ و سه‌وكه‌وتوی گێڕاوه، به‌ڵام خۆدی فیلمه‌كانی جگه له‌چه‌ند فیلمێكی دیاری كراوی ئه‌وانه‌ی دیكه‌ی فیلمی زۆر سه‌ركه‌وتوو نه‌بوون و ئاستیان مامناوه‌ند بووه. بینه‌ران و شاره‌زایانی سینه‌ما له‌رێگای ئه‌م شه‌ش فیلمه‌وه سه‌ركه‌وتنی براندۆ ده‌ستنیشان ده‌كه‌ن له‌وانه(A Streetcar Named Desire (1951))،(Viva Zapata! (1952))،(On the Waterfront (1954))،(The Godfather (1972))،(Last Tango in Paris (1972))،(Apocalypse Now (1979)). به‌پێی ئه‌و پۆلێنه‌ی رۆژنامه‌ی تایمز بڵاوی كردۆته‌وه براندۆ به یه‌كێك له(100)كاریگه‌رترین كه‌سایه‌تی (100) ساڵی سه‌ده‌ی بیسته‌م داده‌نرێت و له ریزبه‌ندی ژماره (4)دایه و له پاڵ هه‌ریه‌ك له كه‌سایه‌تییه‌كانی (چارلی چاپلن و مارلین مۆنرۆ). براندۆ خاوه‌نی (2) خه‌ڵاتی ئۆسكار و خاوه‌نی (2) خه‌ڵاتی گۆڵدن گڵۆب و خاوه‌نی (3) خه‌ڵاتی بافتایه، خاوه‌نی (30) خه‌ڵات و پاڵێوراوی (35) خه‌ڵاتی دیكه‌یه. هه‌روه‌ها خاوه‌نی دوورگه‌یه‌كه له فه‌ره‌نسا و سه‌روه‌ته‌كه‌ی به (100) ملیۆن دۆلار ده‌خه‌مڵێنریت، براندۆ له كۆتاییه‌كانی ته‌مه‌نیدا كێشی زۆر زیادی كرد و بووه (136) كیلۆ، هه‌روه‌ها نه‌خۆشی شه‌كره و دڵ كاریگه‌ریی زۆر كوشنده‌ی له‌سه‌ر ته‌ندروستی به‌جێهێشت و له ساڵی (2004) و له ته‌مه‌نی(80) ساڵیدا له كالیفۆرنیا كۆچی دوایی كرد.


👁 Denna post har tittat 826 gånger\nAmadekirin: Merwan BEREKAT.Îmad KÛSE.Dr. Mihemed E [ Mer... 👁] 📷 📕 ✖ 0 0 ✔ 99% ✍ M.B. 4-2-2019 1:22:05\n📕 بۆ شێوازێکی ژیان بە بنەمای ڕووەکخۆری Bibliotek\n📅 Lades Apr 27 2019 10:09PM\n👁 Denna post har tittat 652 gånger\nئامادەکردنی: لەلایەن ڕێکخراوی ڤیگنەکانی کوردستان ب [ Mer... 👁] 📷 📕 ✖ 0 0 ✔ 99% ✍ N.I. 27-4-2019 22:09:10\n📕 رێبەری یاساکانی ژینگە لە هەرێمی کوردستان - ئێراق Bibliotek\n📅 Lades Jul 4 2018 10:10AM\nئامادەکردنی: شیلان عەزیز ساڵح، ڕاژان ئاسۆ عەلی چا [ Mer... 👁] 📷 📕 ✖ 0 1 ✔ 99% ✍ M.B. 4-7-2018 10:10:23\n📕 ژینگەنامە - وەشانی 1 Bibliotek\n📅 Lades Jan 10 2019 10:34PM\n👁 Denna post har tittat 1,820 gånger\nلیستی تۆمار و ئامارەکانی ژینگەی کوردستانە کە رێکخر [ Mer... 👁] 📷 📕 ✖ 0 1 ✔ 99% ✍ H.B. 10-1-2019 22:34:58\n| Sida generation tid : 0,89 sekund(er)!


مەشهەد ؛ نقێمی خوراســان - SAHAR KURDISH (Sorani)\nمەشهەد ؛ نقێمی خوراســان\nپارێزگای "خوراسانی ڕه‌زه‌وی" لە باکووری ڕۆژهه‌ڵاتی ئێراندا هەڵکەوتووە  و ناوه‌ندەکەشی شاری مه‌شهه‌ده. ڕووبه‌ری ئه‌م پارێزگایه 118 هه‌زار و 854 کیلۆمه‌تری چوارگۆشه‌یه که له‌باری ڕووبه‌ره‌وه بە چواره‌مین پارێزگای ئێران دێته ئه‌ژمار و دووهه‌مین شاری گه‌وره‌ی ئێران پاش تارانه.\nبه‌رزترین لووتکه‌ی ئەم پارێزگایە لووتکه‌ی کێوی بینالووده و 3615 مه‌تر به‌رزایی هەیە و نزمترین شوێنیشی ده‌شتی سه‌ره‌خسه به به‌رزایی 299 مه‌تر له ده‌ریاوه.\nگڵکۆی ئیمامی ڕه‌زا (ع)\nگڵکۆی ئیمامی هەشتەمی شێعەکان، گرینگترین شوێنی ئایینی ئێرانە، ئەم کۆبینایە لە باری بەریناییەوە گەورەترین و لە باری حەشیمەتیشەوە دووەمین مزگەوتی جیهانە. مزگەوتی جوانی "گەوهەرشاد"یش هەر لەم کۆبینایەدا هەڵکەوتووە.\nگڵکۆی فیردەوسی شاعیری ناوداری ئێرانی لە شاری تووس و له 25 کیلۆمەتری باکووری رۆژاوای شاری مه‌شهه‌ددا هەڵکەوتووە.\nگڵکۆی "نادرشا" شوێنی نێژرانی نادرشای ئەفشارە و بینایێکە لە شاری مەشهەد کە بە بۆنەی یادەوەری "نادرشای ئەفشار" لە ساڵی 1342ی هەتاوی چێ کراوە.\nتاقە شوێنی بەجێماوی تووسی کەونارا، بینایێکی خشتینە کە بە "گومبەزی هاروونیە" ناسراوە و خەڵک بە زیندانی هاروونیە دەیناسن.\nباخی ئاژه‌ڵان و باخی گشتی وه‌کیل ئاباد\nلە باشووری ڕۆژئاوای مەشهەد و لە پەنای باخی گشتی وەکیل ئاباددا، تاقە باخی ئاژەڵانی پارێزگای خوراسانی ڕەزەوی هەڵکەوتووە. لەم باخچەیەدا بوونەوەری گۆشتخۆر، ئاڵف خۆر، ئاوەژی، خزۆک و باڵندەی جۆراوجۆر دەژین.\nباخی ئاژه‌ڵانی وه‌کیل ئاباد\nناوچەی کوێستانیی تورقەبە یەکێکی دیکە لە شوێنە گەشتیارییە جوان و سرووشتییەکانی مەشهەدە کە کەشوهەوایێکی دڵڕفێن و لەباری هەیە کە لە ڕۆژئاواوە دەگاتە کێوەکانی بینالوود و لە باکووریشەوە دەگاتە کێوی "تەختی ڕوستەم".\nناوچەی کوێستانیی تورقەبە\nناوچەی کوێستانیی شاندیز\nناوچەی "شاندیز" لە 38 کیلۆمەتریی ڕۆژئاوای شاری مەشهەددا هەڵکەوتووە و لە کۆنەوە وەکوو یەکێک لە ئێڵاخانەکانی دەشتی تووس سەرەنجی پێ دراوە و بەردەوام لەلایان دانیشتووانی شاری مەشهەد و گەشتیارانی ناوچەکە پێشوازی لێ کراوە.\nگڵکۆی خاجه ڕه‌بیع (باخی ڕه‌بیع)\nمه‌زاری خاجه ڕه‌بیع له باکووری رۆژاوای شاری مه‌شهه‌ددا هەڵکەوتووە که بە یه‌کێک له شوێنه مێژووییه‌کانی ئه‌م شاره ئەژمێردرێت.\nشاری نەیشابوور یەکێک لە شارە گرینگەکانی پارێزگای خوراسانی ڕەزەوی لە ڕۆژهەڵاتی ئێراندایە کە خاوەنی بینای مێژوویی و ناوەندی گەشتیاری زۆرە و لەوانە ئەتوانین ئاماژە بکەینە گڵکۆی کەمالولمۆلک، گڵکۆی خەییام، عەتار و قەدەمگای نەیشابوور.\nگڵکۆی کەمالولمۆلک و گڵکۆی عەتار\nگڵکۆی عومەری خەیام\nعومەر خەیام لە شاری نیشابووری ئێران لە دایک بووە. ئەم بلیمەتە بەناوبانگە لە زۆربەی زانست و ھونەر و بابەتەکانی دیکەی سەردەمی خۆیدا شارەزابووە و لە حیکەمت و ئەستێرە ناسیدا کەم وێنە بوە. ناوبانگی خەیام لە سەردەمی خۆیدا زۆرتر لە بواری حیکمەت، پزیشکی ، ئەستێرەناسی و بیرکاریدا بوە.\nدیاری پارێزگای خوراسانی ڕه‌زه‌وی\nگرینگترین دیارییەکانی مه‌شهه‌د و پارێزگای خوراسانی ڕه‌زه‌وی زەعفه‌ران، زریشک، نه‌وات، هێل، چەرەسات ، بەهارات، قاڵی ، گڵێم و لبادە، ئەنگوستیلەی فیرۆزه و عه‌قیق، به‌رهه‌می چه‌رمی و ...یە.\nزەعفه‌ران یه‌کێک له به‌نرخترین به‌رهه‌مه کشتوکاڵییه‌کانی ئێرانه که ئه‌مڕۆکە له ناوچه‌ی ناوه‌ڕاست و باشووری خوراسان په‌ره‌ی سه‌ندووه.\nخۆراکه به‌ناوبانگه‌کانی مه‌شهه‌د\nخۆراکه به‌ناوبانگه‌کانی مه‌شهه‌د بریتین له دیگچه، شیشلیک، شله‌ی مه‌شهه‌دی، کووکووشیرین و چه‌نگاڵی. شله‌ی مه‌شهه‌دی له پێرستی ئاسه‌واره مه‌عنه‌وییه‌کانی ئێراندا تۆمار کراوه ئه‌م خۆراکه هه‌موو ساڵێک له مانگه‌کانی موحه‌ڕڕه‌م و سه‌فه‌ردا له کۆڕه ماتەمین و تازیەبارییەکاندا که‌ڵکی لێ وه‌رده‌گیردرێت.\nApr 03, 2017 17:59 Asia/Tehran


بەشداری هەیئەتێکی حیزبی دێموکراتی کوردستان لە کۆبوونەوەیەکی حیزبی کرێکارانی نۆڕوێژلە ناوچەی ئوسفۆڵد. - KDPmedia\nHomeنۆروێژبەشداری هەیئەتێکی حیزبی دێموکراتی کوردستان لە کۆبوونەوەیەکی حیزبی کرێکارانی نۆڕوێژلە ناوچەی ئوسفۆڵد.\n30/05/2019 نۆروێژ, هەواڵ, کۆمیتەکان\nێوارەی ڕۆژی یەکشەممە ٢٦ی مای ٢٠١٩ زایینی، هەیئەتێکی حیزبی دێموکراتی کوردستان پێکهاتوو لە هەر یەک لە بەڕێزان حەسەن غەمبار بەرپرسی كۆمیتە، کەریم ئەڵڵاوەیسی بەرپرسی پەیوەندییە نۆڕوێژییەکان، بەڕێزان سەید جەعفەر محەممەدی، غەفوور واوەیی و وریا ڕەحمانی لە کادرە دێرینەکانی حیزب، کە بە فەرمی بانگهێشت کرابوون، بەشداری کۆبوونەوەیەکی حیزبی کرێکارانی نۆڕوێژ لە ناوچەی ئوسفۆڵدیان کرد کە ڕێژەیەکی بەرچاو لە کوردەکانی نیشتەجێ لەو وڵاتە تێیدا بەشدار بوون .\nسەرەتا بەڕێزان “یۆن ئیوار نیگۆرد” بەرپرسی کۆمۆنی ئوسفۆڵد و “ئاتلە ئوتسن” بەرپرسی حیزبی کرێکاران لەو ناوچەیە کە کۆڕگێڕی ئەسڵی کۆبوونەوەکە بوون٫ باسێکی تێروتەسەلیان سەبارەت بە گیروگرفتەکانی دانیشتوانی وڵاتی نۆڕوێژ پێشکەش کرد کە تێیدا باسیان لە گیرو گرفتەکانی پەنابەران ، مەسەلەی پاراستنی منداڵان ، مەسەلەی جیاوازی کلتووری و گرفتەکانی کوردانی نیشتەجێ لە وڵاتە کرد.\nپاشان دەرفەت درا بە بەشداربووان کە ڕەخنە و پێشنیارەکانی خۆیان ئاراستەی بەرپرسانی حیزبی کرێکارانی بەشدار لە کۆبوونەوەکە بکەن کە بەڕێز “سالار شوانی” زۆر ڕاشکاوانە ڕەخنەی لە بێهەڵوێستی حیزبی کرێکارانی نۆڕوێژ دەرحەق بە چەوساندنەوەی نەتەوەی کورد لە لایەن داگیرکەرانی کوردستانەوە کرد و خوازیاری هەڵوێستی ئەو حیزبە دەرحەق بە نەتەوەی کورد بوون.\nبەڕێز کاک کەریم ئەڵڵاوەیسی بەرپرسی پەیوەندییە نۆڕوێژییەکانی کۆمیتەی حیزب لە وڵاتی نۆڕوێژ ڕەخنەی خۆی ئاڕاستەی بەرپرسانی حیزبی کرێکارانی نۆڕێژ بەشدار لە کۆبوونەوەکە کرد کە سەبارەت بە موشەکبارانی قەڵای دێموکرات لە لایەن کۆماری ئیسلامییەوەو مەسەلەی زیندانیانی سیاسی و ئێعدامی لاوانی کورد لە ئێران، هیچ هەڵوێستیان لەخۆ نیشان نەداوە و خوازیاری شکاندنی بێدەنگی دەرحەق بە نەتەوەی کورد بوون.\nحیزبی دێموکراتی کوردستان | کۆمیتەی نۆڕوێژ


دەرچوون 32 - Kurdi Sorani Standard (KSS)\n1کاتێک گەل بینی موسا دواکەوت لە هاتنە خوارەوە لە کێوەکە، لەسەر هارون کۆبوونەوە و پێیان گوت: «وەرە! چەند خوداوەندێکمان بۆ دروستبکە لەپێشمانەوە بڕۆن، چونکە ئەم موسایە، ئەو پیاوەی ئێمەی لە خاکی میسرەوە دەرهێنا نازانین چی لێهات.»\n2هارونیش وەڵامی دانەوە: «ئەو گوارە زێڕانەی لە گوێی ژن و کوڕ و کچەکانتانە لێی بکەنەوە و بۆ منی بهێنن.» 3جا هەموو گەل ئەو گوارانەی لە گوێیان بوون لێیان کردنەوە و بۆ هارونیان هێنا. 4ئەویش لە دەستیانی وەرگرت و بە قاڵب شێوەی گوێرەکەیەکی داڕشت و بە قەڵەم و چەکوش ڕێکیخست، ئینجا گوتیان: «ئەی ئیسرائیل، ئەمە خوداوەندەکەتانە، ئەوەی ئێوەی لە خاکی میسر دەرهێنا.»\n5کاتێک هارون ئەمەی بینی، قوربانگایەکی لەپێش گوێرەکەکە دروستکرد، بانگەوازی دا و گوتی: «بەیانی جەژنە بۆ یەزدان.» 6ئینجا بەیانی زوو هەستان و قوربانی سووتاندنیان سەرخست و قوربانی هاوبەشییان پێشکەش کرد، ئینجا گەل بۆ خواردن و خواردنەوە دانیشتن، پاشان بۆ ڕابواردن هەستانەوە.\n7جا یەزدان بە موسای فەرموو: «بڕۆ خوارەوە، چونکە گەلەکەت گەندەڵ بوو، ئەوەی لە خاکی میسرەوە هێناتە دەرەوە. 8زوو لایاندا لەو ڕێگایەی کە فەرمانم پێکردن، گوێرەکەیەکی لەقاڵبدراویان بۆ خۆیان دروستکردووە و کڕنۆشی بۆ دەبەن و قوربانی بۆ سەر دەبڕن و دەڵێن: ”ئەی ئیسرائیل، ئەمە خوداوەندەکەتانە، ئەوەی ئێوەی لە خاکی میسر دەرهێنا.“»\n9هەروەها یەزدان بە موسای فەرموو: «تەماشای ئەم گەلەم کرد، ئەوان گەلێکی کەللەڕەقن. 10ئێستاش لێمگەڕێ با تووڕەییم بەسەریاندا بێتە جۆش و کۆتاییان پێ بهێنم، تۆش دەکەمە گەلێکی مەزن.»\n11بەڵام موسا لە یەزدانی پەروەردگاری خۆی پاڕایەوە و گوتی: «یەزدان، بۆچی تووڕەییت بەسەر گەلەکەتدا دێتە جۆش، کە لە خاکی میسرەوە بە توانایەکی مەزن و دەستێکی بەهێزەوە دەرتهێنا؟ 12بۆچی میسرییەکان بڵێن: ”بە نیازخراپی دەریهێنان هەتا لە کێوەکان بیانکوژێت و لەسەر ڕووی زەوی نەیانهێڵێت؟“ جۆشی تووڕەییت دابمرکێنەوە و ئەو سزایە ڕەت بکەرەوە کە فەرمووت بەسەر گەلەکەتدا دەیسەپێنیت. 13ئیبراهیم و ئیسحاق و ئیسرائیلی خزمەتکارانت بەبیر بێتەوە کە بە گیانی خۆت سوێندت بۆیان خوارد و پێت فەرموون، ”نەوەکانتان زۆر دەکەم وەک ئەستێرەکانی ئاسمان و هەموو ئەم خاکەش کە باسم کرد، دەیدەمە نەوەکانتان و دەبێتە موڵکیان بۆ هەتاهەتایە.“» 14ئینجا یەزدان پاشگەز بووەوە لەو کارەساتەی فەرمووی، کە ویستی بە گەلەکەی بکات.\n15موسا ڕووی وەرگێڕا و لە کێوەکە هاتە خوارەوە، دوو تەختەکەی پەیمانیشی لە دەست بوو، ئەو تەختانەی لە هەردوو ڕووەکەی نووسرابوون، لەم لاو لەو لاوە نووسرابوون. 16تەختەکان دەستکردی خودان و نووسینەکەش نووسینی خودایە لەسەر تەختەکان نەخشێنراوە.\n17کاتێک یەشوع گوێی لە دەنگی گەل بوو کە هاواریان دەکرد، بە موسای گوت: «دەنگی جەنگە لە ئۆردوگاکە!»\n«نە دەنگی هاواری سەرکەوتنە،\nنە دەنگی هاواری دۆڕاندنە،\nبەڵکو دەنگی گۆرانییە، ئەوەی گوێم لێیە.»\n19ئەوە بوو کاتێک لە ئۆردوگاکە نزیک کەوتەوە، چاوی بە گوێرەکە و سەما کەوت، تووڕەیی موسا جۆشا و هەردوو تەختەکەی لە دەستیەوە فڕێدا و لە خوار کێوەکە شکاندنی. 20هەروەها ئەو گوێرەکەیەی دروستیان کردبوو بردی و سووتاندی، هاڕی هەتا بووە تۆز، بەسەر ئاوەکەدا بەبای کرد و ئاوەکەی بە نەوەی ئیسرائیل خواردەوە.\n21موسا بە هارونی گوت: «ئەم گەلە چییان لێکردوویت هەتا ئەو گوناهە گەورەیەیان بەسەربهێنیت؟»\n22هارونیش گوتی: «با تووڕەیی گەورەم نەجۆشێت، خۆت دەزانیت چۆن دڵی ئەم گەلە مەیلی خراپەکاری هەیە. 23پێیان گوتم: ”چەند خوداوەندێکمان بۆ دروستبکە لەپێشمانەوە بڕۆن، چونکە ئەم موسایە، ئەو پیاوەی ئێمەی لە خاکی میسرەوە دەرهێنا، نازانین چی لێهات.“ 24منیش پێم گوتن: ”کێ زێڕی پێوەیە با لێی بکاتەوە و بمداتێ.“ ئینجا فڕێمدایە ناو ئاگر و ئەم گوێرەکەیەی لێ دەرچوو!»\n25موسا بینی گەل بەڕەڵا کراوە، چونکە هارون بەڕەڵای کردبوون هەتا ببنە گاڵتەجاڕ لەنێو بەرهەڵستکارانیان. 26ئینجا موسا لە دەروازەی ئۆردوگاکە وەستا و گوتی: «کێ بۆ یەزدانە با بێتە لام.» ئیتر هەموو نەوەی لێڤی لێی کۆبوونەوە.\n27ئەویش پێی گوتن: «یەزدانی پەروەردگاری ئیسرائیل ئەمە دەفەرموێت: ”با هەریەکە شمشێرەکەی لە لاڕانییەوە ببەستێت، دەروازە بە دەروازە بە ئۆردوگاکەدا تێبپەڕن و بگەڕێنەوە، با هەریەکە بکوژێت، جا برای بێت یان هاوڕێ یان دراوسێ.“» 28نەوەی لێڤیش بەم جۆرەیان کرد، هەروەک موسا گوتی، ئەو ڕۆژە نزیکەی سێ هەزار پیاو لە گەل کەوتن. 29موسا گوتی: «ئەمڕۆ ئێوە تەرخان کراون بۆ یەزدان، لەبەر ئەوەی ئێوە لە دژی کوڕ و براکانتان بوون، ئیتر ئەمڕۆ بەرەکەتداری کردن.»\n30ئەوە بوو بۆ بەیانی موسا بە گەلی گوت: «ئێوە گوناهێکی گەورەتان کردووە، بەڵام ئێستا سەردەکەوم بۆ لای یەزدان، بەڵکو کەفارەتی گوناهەکەتان بکەم.»\n31ئیتر موسا گەڕایەوە لای یەزدان و گوتی: «ئای کە ئەم گەلە گوناهێکی گەورەی کرد و خوداوەندی زێڕینیان بۆ خۆیان دروستکرد، 32بەڵام ئێستا لە گوناهیان خۆشبە، ئەگەر نا، لە پەڕتووکەکەی خۆت بمسڕەوە کە نووسیوتە.»\n33یەزدانیش بە موسای فەرموو: «ئەوەی گوناهی سەبارەت بە من کردبێت لە پەڕتووکی خۆم دەیسڕمەوە. 34ئێستاش بڕۆ پێشڕەوی گەل بکە بۆ ئەو شوێنەی پێم گوتیت، فریشتەکەم وا لەپێشت دەڕوات، بەڵام کاتێک ڕۆژی سزادان هات، لەسەر گوناهەکانیان سزایان دەدەم.»\n35ئیتر یەزدان گەلی تووشی دەرد کرد لەسەر ئەوەی لەگەڵ گوێرەکەکە کردیان کە هارون دروستی کردبوو.\nKSS : دەرچوون 32


https://1baiser.com پێش کردنەوەی تونێلی پیرمام شەقامەکەی تێک چوو |\nHome ڕاپۆرت پێش کردنەوەی تونێلی پیرمام شەقامەکەی تێک چوو\non: نیسان 13, 2019 In: ڕاپۆرت, سەرەکیNo Comments\nئەگەری هەیە سێ مانگی دیکە بکرێتەوە\nپێش کردنەوەی، تونێلی پیرمام شەقامەکانی تێک چووە و ناتوانرێت هاتووچۆی پێدا بکرێت، سێ نووسراوی فەرمی هەیە، دووپاتی دەكاتەوە گرفت هەیە لە تونێلی پیرمام و پڕۆژەكە تەنیا ڕێژەی ٨٦%ی تەواو بووە و هێشتا كاركردن تێیدا ماویەتی.\nتونێلی پیرمام له ساڵی 2010ـه‌وه ده‌ست کراوه به درووستکردنی پڕۆژه‌که و به پێی وته‌ی پارێزگای هه‌ولێریش تێچووی تونێله‌که 140 ملۆن دۆلاره.\nهونەر نووری، بەڕێوەبەری گشتیی ڕێگاوبانی هەولێر بە ״ئاژانس״ی ڕاگەیاند: ئەو بەشەی ئەم ڕێگایەی كە داڕماوە لە كاوانیانە، ڕووبەرەكەشی تەنيا 50 مەترە و ئەم شوێنەش لە 2014ـەوە دیاری كراوە كە كێشەی هەیە و پێویستی بە چاکكردن هەیە، كۆمپانیاش پابەندە بە چاکكردنەوەی، بەڵام لەبەر ئەوەی پڕۆژەكە وەستاوە بەڵێندەرەكەش دەڵێت هەر كاتێك دەست بە كار بكەمەوە ئەو كاتە چاكی دەكەمەوە، هۆكاری تێكچوونی ڕێگاكەش بە هۆی بوونی ئاوە لەژێر پڕۆژەكە.״\nوتیشی: ״بە هۆی ئەو بارانە زۆرەی ئەمساڵەوە ڕۆچوونی ڕێگاكە زیادی كردووە، ئەم شوێنەش لە 2014ـەوە ڕەت كراوەتەوە و كۆمپانیا پابەندە بە چاككردنەوەی و دوای وەرگرتنی پڕۆژەكەش تا دووساڵ چاككردنەوەی لە ئەستۆی خودی كۆمپانیاكە دەبێت، بۆیە هاووڵاتییان ئاگادار بن ئەم پڕۆژەیە تەواو نەبووە و وەرنەگیراوە، واتە كۆمپانیاكە دەستبەكار ببێتەوە لەسەر ئەركی خۆیان چاكی دەكاتەوە.״\n״پڕۆژەكە ڕووناكی و ئامێری هەواگۆڕكێی ماوە بۆی دابین بكرێت، بۆ ئەم مەبەستەش حكومەتی هەرێم بڕی سێ ملیۆن دۆلاری بە كاش پێ داون بۆ ئەوەی بڕۆن لە وڵاتی ئیتاڵیا ڕووناكی و ئامێری هەواگۆڕكێیەكە بێنن هەر كات ئەم وردە كارانە تەواو بێت ئەوە پڕۆژەكەش تەواو دەبێت و بە ڕووی هاووڵاتییاندا دەكرێتەوە.״ هونەر وای وت.\nتونێلی پیرمام 146ملیار دیناری بۆ تەرخان كراوە و لەسەر ئەركی حكومەتی هەرێم جێبەجێ دەكرێت.\nلە ئێستادا ناتوانرێت شەقامی 120 مەتریی هەولێریش بە ڕووی هاووڵاتییاندا بکرێتەوە و لە چەند بەشێکی شەقامەکە کارکردن ماوە.\nسەبارەت بە كردنەوەی شەقامی 120مەترییش جێگری پارێزگاری هەولێر وتی: ״ڕەنگە 15 تا 20 ڕۆژێكی تر بەشێكی تری شەقامی 120 مەتری بكرێتەوە، كە دەكەوێتە بەشی شەقامی كەسنەزان تا ڕێگای كەركوك، بەڵام بەشەكەی تر كە دەكەوێتە نزیک شەقامی كەركوك تا شەقامی موسڵ جارێ كاری تێدا دەكرێت.״\nسەرچاوەیەكی بەرپرس لە وەزارەتی شارەوانی كە نەیوست ناوی بڵاو بکرێته‌وه بە ״ئاژانس״ ڕاگەیاند: كردنەوەی شەقامی 120 مەتری بە لایەنی كەمەوە تا شەش مانگی تریش ئەو بەشەی كە لە ڕێگای كەركوك تا دەگاتە ڕێگای موسڵ، لە پڕۆژەی شەقامی 120 مەتری ماوە تەواو نابێت، هەروەها ئەو ئیشانەی كە لە تونێلی پیرمامیش ماوە بە لایەنی كەمەوە سێ مانگی تری پێویستە تا سەرجەم كارەكانی تەواو بێت.״\nبە پێی وتەی بەرپرسێک لە کۆمپانیای جێبەجێکار پڕۆژەکە ئەگەری هەیە سێ مانگی دیکە بە ڕووی هاووڵاتییاندا بکرێتەوە.\nبەرپرسێكی ئیداریش لە كۆمپانیای جێبەجێكاری پڕۆژەی پیرمام كە خۆی نەیویست ناوی بهێندرێت بە ״ئاژانس״ی ڕاگەیاند: دوای ئەوەی حكومەتی هەر\nسەبارەت بە خاڵی کۆتایی